title: Alexander Wilson

text: Toukokuussa 1794 Wilson lähti nuoremman veljenpoikansa William Duncanin kanssa Yhdysvaltoihin paremman elämän toivossa. Ensi alkuun hän teki monenlaisia töitä, kunnes ryhtyi opettajaksi Milestowniin lähelle Philadelphiaa. 1801 hän jätti Milestownin ja hankki uuden opettajanpaikan Gray's Ferrystä Pennsylvaniasta. Täällä hän tutustui kuuluisaan luonnontieteilijään William Bartramiin, joka kehitti hänen ornitologian tietojaan. 1802 Wilson päätti tehdä kuvitetun kirjan kaikista Pohjois-Amerikan linnuista. Tämä ajatus mielessän hän matkusteli laajasti perehtyen linnustoon, tarkkaillen ja maalaten lintuja sekä hankkien tilaajia kirjalleen. Tuloksena oli 9-osainen "American Ornithology" (1808-1814), jossa oli kuvattuna 268 lintulajia, joista 26 kuvailtiin ensimmäisen kerran. Wilson kuoli kirjoittaessaan yhdeksättä osaa, ja teoksen viimeisteli ja julkaisi hänen hyvä ystävänsä George Ord. Wilson kuoli punatautiin, ja hänet on haudattu Ordin viereen Gloria Dei kirkon hautausmaalle Philadelphiaan.


title: Alexander Wilson

text: Nykyään Alexander Wilson tunnustetaan Amerikan suurimmaksi lintutieteilijäksi ennen John James Audubonia. Näiden kahden miehen tapaaminen Louisvillessä, Kentuckyssa, vuonna 1810 inspiroi nuoren Audubonin tekemään kirjan omista lintumaalauksistaan.


title: Alexander Wilson

text: Lintuja on nimetty Wilsonin kunniaksi, muun muassa paksunokkatylli ("Charadrius wilsonia") ja sitruunakerttuli ("Wilsonia pusilla"). Wilsonia-suvun nimesi Charles Lucien Bonaparte.


title: Tyros 2

text: Tyros 2 on japanilaisen yrityksen, Yamaha Corporationin valmistama digitaalinen työasema/kosketinsoitin, jonka suunnittelivat ja rakensivat Kazuhisa Ueki ja Soichiro Tanaka vuonna 2005.


title: Fairchild Channel F

text: Fairchild Channel F on historian ensimmäinen pelimoduulipohjainen pelikonsoli, jonka Fairchild Semiconductor julkaisi elokuussa 1976. Tässä vaiheessa se tunnettiin nimellä Video Entertainment System, mutta Atarin julkaistessa VCS:n seuraavana vuonna, Fairchild vaihtoi konsolinsa nimen. Channel F:lle julkaistiin yhteensä vain 26 peliä. Laitteessa on myös kaksi sisäänrakennettua peliä, Pong ja Hockey.


title: Fairchild Channel F

text: Insinööri Jerry Lawson oli vastuussa kuluttajalaitteen kehittämisestä Alpex-yhtiön tekemän prototyyppilaitteen pohjalta.


title: Fairchild Channel F

text: Channel F perustui Fairchild F8 mikroprosessoriin, jonka oli kehittänyt Robert Noyce ennen lähtöään Fairchildiltä. Hän perusti lähtönsä jälkeen yrityksen nimeltä Intel. Laite näyttää värikuvaa, ja ääni tulee laitteen sisäisestä kaiuttimesta. Channel F:n ohjaimessa on iso kädensija, ja sen päässä kolmionmuotoinen monitoiminen painike. Painiketta voi kääntää neljään eri suuntaan, kiertää kahteen eri suuntaan, ja painaa alas tavallisen painikkeen tapaan.


title: Fairchild Channel F

text: Channel F:llä oli suuri vaikutus pelikonsoleiden kehittymiseen: laite on historian ensimmäinen pelikonsoli, jossa oli mahdollisuus vaihtaa pelejä pelimoduulilla. Laitteen menetelmälle liittää lisäelektroniikkaa pelimoduuleilla on myönnetty patentti US 4095791 A.


title: Konedirektiivi

text: Konedirektiivi on EU:n koneturvallisuuden säännösten yhtenäistämiseksi ja kaupan esteiden poistamiseksi laadittu direktiivi. Suomessa konedirektiivi tuli voimaan Suomen liittyessä EU:hun vuonna 1994, ja yleiseen tietoisuuteen se on tullut näkyvimmin CE-merkinnän kautta.


title: Konedirektiivi

text: Konedirektiivin periaatteisiin kuuluu oma valvonta, jonka mukaan koneen valmistaja vastaa siitä, että laite on turvallinen. Esimerkiksi sähkölaitteissa oli aikaisemmin tuotteen markkinoimiselle pakollisena kunkin maan viranomaisten hyväksyntä, mikä muodosti käytännössä kaupan esteen. Nykyään valmistaja vastaa, että laite vastaa yhtenäistetyn koneturvallisuuslainsäädännön vaatimuksia. Varustaessaan koneen CE-merkinnällä valmistaja antaa samalla vaatimustenmukaisuusvakuutuksen. Jos koneessa tai laitteessa ilmenee ongelmia, viranomaiset voivat vaatia valmistajalta niin sanottua rakennetiedostoa, josta käy ilmi, että kone on suunniteltu ja valmistettu koneturvallisuusdirektiiviin perustuvan lainsäädännön mukaisesti.


title: Konedirektiivi

text: Ensimmäinen konedirektiivi vuodelta 1989 kumottiin vuonna 1998 voimaan tulleella versiolla. EU hyväksyi uusimman konedirektiivin 2006/42/EY huhtikuussa 2006. Uuden konedirektiivin tavoitteena on yksinkertaistaa valmistajalle asetettuja velvoitteita sekä poistaa vanhan direktiivin ongelmallisia kohtia. Konedirektiivin soveltamisaluetta on laajennettu ja samalla on poistettu viimeisiä konekaupan teknisiä esteitä. Uudessa direktiivissä vaihtoehdoksi erityisen vaarallisille koneille, joille on vaadittu tyyppihyväksyntää, tulee lisävaihtoehdoiksi joko koneen valmistaminen eurooppalaisen standardin mukaisesti tai kolmannen osapuolen hyväksymän valmistajan laatujärjestelmän käyttäminen.


FAP Kapteeni David Abensur Rengifo kansainvälinen lentoasema (espanjaksi "Aeropuerto Internacional Capitán FAP David Abensur Rengifo") sijaitsee Pucallpan kaupungissa Perussa. Se on Amazonin sademetsäalueella sijaitsevan Ucayalin alueen tärkein lentoasema. Asemasta käytetään myös nimeä Capitán Roldenin kansainvälinen lentoasema.


title: FAP Kapteeni David Abensur Rengifo kansainvälinen lentoasema

text: 23. elokuuta 2005 Perulaisen lentoyhtiön TANS Perun Boeing 737-200 -lentokone syöksyi maahan lähellä lentoasemaa.


title: Invictus (albumi)

text: Invictus on yhdysvaltalaisen Virgin Steele -yhtyeen kahdeksas albumi vuodelta 1998. Se lopettaa kolmiosaisen eeppisen tarinan, joka alkoi yhtyeen albumeilta "The Marriage of Heaven and Hell Part I" ja "The Marriage of Heaven and Hell Part II". "Invictus" on konseptialbumi, joka kertoo ihmiskunnan taistelusta välinpitämättömiä jumalia vastaan. Invictus oli siihenastisista Virgin Steelen albumeista raskain. Albumi on mahdollisesti saanut innoitusta brittiläisen runoilijan William Ernest Henleyn samannimisestä runosta.Yhtyeen kokoonpano Invictus-albumilla on seuraava:


title: Oberto

text: Oberto on Giuseppe Verdin ensimmäinen ooppera. Se sai kantaesityksensä Milanon Teatro alla Scalassa 17. marraskuuta 1839.


title: Oberto

text: "Oberto" on kaksinäytöksinen draama, jonka Verdi sävelsi Temistocle Soleran italiankieliseen librettoon. Se puolestaan pohjautuu Antonio Piazzan librettoon "Rocester".


title: Oberto

text: "Oberto" on vakava ooppera, kuten kaikki Verdin muutkin oopperat kahta lukuun ottamatta. Oopperasta käytetään vain harvoin sen kokonaista nimeä "Oberto, Conte di San Bonifacio" (Oberto, San Bonifacion kreivi).


title: Oberto

text: "Oberton" tarinat sijoittuvat Ezzelinon linnan lähistölle Bassanoon vuonna 1228. Lyhyesti ottaen yksi oopperan päähenkilöistä, Riccardo viettelee San Bonifacion kreivin Oberton tyttären Leonoran. Oberto hylkää tyttärensä ja haastaa Riccardon kaksintaisteluun, jossa Oberto itse saa surmansa. Isänsä kuoltua Leonora tekee lopulta itsemurhan.


title: Oberto

text: Teos ei kuulu oopperatalojen vakio-ohjelmistoon, mutta sitä esitetään yhä toisinaan ja se on levytetty. "Oberton" seuraajaksi Verdi sävelsi vuonna 1840 kantaesitetyn "Un giorno di regnon".


title: Justus (nimi)

text: Justus on vanha Suomessakin käytetty miehen etunimi. Nimi pohjautuu latinan sanaan "iustus", joka merkitsee rehellistä tai oikeamielistä. Muinaisessa Roomassa oikeamielisyys oli yksi suurimmista hyveistä. Samaa kantaa on naisen nimi Justiina.. Nimen suomalaisia kansanomaisia muunnelmia ovat Justu, Julle ja Jusu.


title: Justus (nimi)

text: Justuksen perinteinen nimipäivä on ollut 2. syyskuuta, vuonna 400 kuolleen Justus-nimisen Lyonin piispan muistopäivänä. Suomalaisissa almanakoissa se oli tällä päivällä vuodesta 1708 lähtien vuoteen 1907 saakka, jolloin nimi poistettiin almanakasta Välillä nimi oli päivillä 7. syyskuuta ja 14. marraskuuta. Vuonna 2010 Justus palasi perinteiselle päivälleen.


title: Justus (nimi)

text: Justus-nimisiä on Väestörekisteriin merkitty 1900-luvun alusta elokuuhun 2017 mennessä 2088. Suurin osa heistä on syntynyt vuoden 1980 jälkeen.


title: Mihail Tereštšenko

text: Mihail Ivanovitš Tereštšenko (, ; 30. maaliskuuta 1886 Kiova – 1. huhtikuuta 1956 Monaco) oli Venäjän väliaikaisen hallituksen ulkoasiainministeri ja valtiovarainministeri 5. toukokuuta 1917 – 25. lokakuuta 1917. Tereštsenko oli myös huomattava maanomistaja, sokeritehtailija ja sijoittaja.


title: Mihail Tereštšenko

text: Mihail Tereštšenko syntyi rikkaaseen sokeritehtailijasukuun. Hän valmistui Kiovan ja Leipzigin yliopistoista. Vuonna 1910 Tereštšenko liittyi vapaamuurareihin ja hänestä tuli yhdessä Aleksandr Konovalovin, Aleksandr Kerenskin, Nikolai Nekrasovin ja Ivan Jefremovin ohella yksi Venäjän vaikutusvaltaisimmista vapaamuurareista. Tereštšenko oli myös duuman jäsen. Vaikka hän oli sitoutumaton, hän oli hyvin lähellä Venäjän edistyspuoluetta.


title: Mihail Tereštšenko

text: Vuosina 1912–1914 Mihail Tereštšenko omisti kirjapainon Pietarissa. Ensimmäisen maailmansodan aikana hän oli Punaisen Ristin edustajana. Vuosina 1915–1917 hän toimi sotateollisuuskomitean puhemiehenä Kiovassa.


title: Mihail Tereštšenko

text: Tereštšenko oli samassa junassa, jossa Nikolai II luopui kruunustaan 15. maaliskuuta 1917. Helmikuun vallankumouksen jälkeen hänestä tuli väliaikaisen hallituksen talousministeri. Huhtikuussa 1917 Kerenski, Nekrasov ja Tereštšenko suunnittelivat koalitiohallitusta sosialistien kanssa. 5. huhtikuuta hänestä tuli ulkoministeri Pavel Miljukovin erotessa. Tereštšenko riitautui sotaministeri Aleksandr Verhovskin kanssa, jonka mukaan maa ei voinut jatkaa sotaa Euroopassa.


title: Mihail Tereštšenko

text: 26. lokakuuta Tereštšenko pidätettiin yöllä Talvipalatsissa yhdessä muiden väliaikaishallituksen jäsenten kanssa. Heidät siirrettiin vankilaan Pietari-Paavalin linnoitukseen. Keväällä 1918 Tereštšenko vapautettiin ja hän muutti Norjan kautta Ranskaan. Tereštšenko tuki sisällissodassa Venäjän valkoista armeijaa. 1920- ja 1930-luvuilla Tereštšenko teki sijoituksia Ranskaan ja Madagaskarille.


title: Bjørn Lynne

text: Bjørn Arild Lynne (s. 31. joulukuuta 1966; tunnettu myös nimillä "Dr. Awesome" ja "Divinorum") on äänisuunnittelija ja säveltäjä, joka asuu ja työskentelee Stavernissa, Norjassa. Hän on myös laajalti tunnettu tracker-musiikin säveltäjänä nimellä Dr. Awesome/Crusaders, kun hän 1980-luvun lopussa ja 1990-luvun alussa teki monia sävellyksiä MOD-formaatissa sekä sävelsi musiikkia muutamiin Amiga-peleihin. Hänen mainitun aikakauden tuotantonsa levisi laajalta demoskene-maailmassa.


title: Bjørn Lynne

text: Vuonna 1995 Lynne muutti Englantiin ja alkoi työskennellä videopeliyritys Team17:ssä äänisuunnittelijana ja säveltäjänä. Englannissa hän äänitti useimmat studioalbumeistaan, mukaan lukien Timura-trilogian, joka pohjautuu Allan Colen luomaan fantasiakirjallisuuteen. Osa näistä albumeista on saanut osakseen suurempaakin suosiota, lähinnä indie-musiikin harrastajien keskuudessa. Kesäkuussa 2005 Lynne muutti takaisin Norjaan ja työskentelee tätä nykyä freelance-säveltäjänä ja Plasma-TV-kaupan omistajana.


title: Bjørn Lynne

text: Lynne on tunnettu hänen Worms-sarjaan tekemistään peli-soundtrackeistä ("Wormsong"-raidat ovat tulleet erittäin suosituiksi pelisarjan fanien keskuudessa) kuin myös Seven Kingdoms -pelisarjaan tehdyistä soundtrackeistä. Näiden lisäksi hän on tehnyt omana tuotantonaan albumeita, joiden tyylilaji ulottuu keskiaikaissävytteisestä fantasiamusiikista progressiiviseen rockiin sekä trance-teknoon (jotka on julkaistu taiteilijanimellä Divinorum). Hänen sävellyksiään on myös käytetty televisio-ohjelmien taustamusiikkina.


title: Bjørn Lynne

text: 1980-luvun lopussa ja 1990-luvun alussa Lynne osallistui demoskene-työskentelyyn nimellä Dr. Awesome (nimi itsessään on vitsi vailla sen syvällisempää merkitystä). Crusaders-demoryhmän jäsenenä hän loi useita demo-soundtrackejä ja itsenäisiä sävellyksiä Amigan tracker-formaatissa. Demoskene-aikakautensa aikana Lynne myös teki pelimusiikkia useisiin Amiga-peleihin, kuten Qwak, Brat ja muita (tarkemmat tiedot diskografisissa tiedoissa) ja levytti hänen ensimmäiset studioalbuminsa. Näistä "Hobbits & Spaceships" on tehty yhteistyönä Seppo Hurmeen kanssa, ja vasta "Montage" on hänen ensimmäinen soololevytyksensä. Myöhemmässä vaiheessa tämän aikakauden "oldschool"-sävellyksiä kierrätettiin uudemmilla "Decade" ja "Revive"-albumeilla. Viimeksi mainittu sisältää myös Dr. Awesomen suosituimpia sävellyksiä soitettuna livenä aidoilla soittimilla.


title: Bjørn Lynne

text: Divinorum () on Lynnen sivuprojekti elektronisen dance/trance-musiikin luomiseksi. Käyttäen tätä taiteilijanimeä hän on levyttänyt ja julkistanut kolme albumia, mukaan lukien yhteistyön Aural Planetin kanssa, nimeltään Power Liquids. Vaikka Divinorum-musiikki on selvästi eroavaa Lynnen normaalista fantasia/avaruus-tematiikkaa kantavasta tuotannosta, se on saanut lukuisia positiivisia arvioita osakseen ja melko korkeita sijoituksia trance charteilla.


title: Bjørn Lynne

text:
"Huomautus: on olemassa myös brasilialainen trance-projekti nimellä Divinorum, joka on julkaissut albumin nimeltä "Lemon Flavored Kiss". Vaikka nimet ovat samat ja lajityyppi erittäin läheinen, brasilialaisella projektilla tai sen jäsenillä ei ole mitään tekemistä Bjørn Lynnen Divinorumin kanssa."
"Divinorum" on Bjørn Lynnen taiteilijanimi elektronista/trance-musiikkia varten.


title: Anna Anderson

text: Anna Anderson (16. joulukuuta,  1896, Borowy Las, Länsi-Preussi (nykyinen Puola), Saksan keisarikunta – 12. helmikuuta 1984 Charlottesville, Virginia,Yhdysvallat) oli nainen, joka tuli kuuluisaksi väitettyään olevansa Venäjän tsaariperheen murhasta hengissä selvinnyt suuriruhtinatar Anastasia. Anna Anderson oli syntyjään Franzisca Schazkowska.


title: Anna Anderson

text: Anderson väitti viranomaisille ensimmäistä kertaa olevansa Anastasia epäonnistuneen itsemurhayrityksensä jälkeen Berliinissä 17. helmikuuta 1920. Hän joutui psykiatriseen laitokseen ja kertoi, että oli tullut Berliiniin vain tavatakseen sukulaisiaan. Nainen otti nimen Anna Anderson käyttöön vuonna 1920.


title: Anna Anderson

text: Anderson alkoi nimittää itseään Anastasia Tšaikovskiksi. Sukunimi tuli sotilas Aleksandr Tšaikovskilta, jonka Anderson väitti pelastaneen itsensä teloitukselta. Parin oletetaan menneen Bukarestiin, jossa Tšaikovski sai Andersonin mukaan surmansa väkivaltaisesti. Tarina on jokseenkin epäselvä, mutta hänen kertomansa mukaan he menivät jossain vaiheessa naimisiin.


title: Anna Anderson

text: Tsaariperheen henkilökohtaisesti tunteneiden ihmisten näkemykset siitä, että Anderson olisi Anastasia, olivat keskenään ristiriidassa. Mielisairaalassa ollessaan (vuonna 1925) Anna Andersson onnistui järjestämään tapaamisen mm. todellisen suuriruhtinatar Anastasian isän tsaari Nikolai II:n sisaren, Venäjän entisen suuriruhtinattaren Olgan kanssa. Keskustelun ja parin kuukauden yhteydenpidon jälkeen Olga kuitenkin julisti, että Anna oli huijari. Samaan lopputulokseen päätyivät vuoteen 1928 mennessä myös ne muut neljätoista Romanovien sukulaista, joiden kanssa Anna onnistui pääsemään puheisiin. Tästä huolimatta "ruhtinatar" julkaisi väitteittensä puolustukseksi jopa kirjan "Anastasia: Anna Andersonin arvoitus", mutta teos ei ollut kovin vakuuttava.


title: Anna Anderson

text: Anderson asui vuosina 1947–1968 lähellä Stuttgartia ja siirtyi sen jälkeen takaisin Yhdysvaltoihin, jossa oli ollut jo vuodesta 1927. Anderson meni Yhdysvalloissa naimisiin John Eacott Manahanin kanssa ja kuoli siellä keuhkokuumeeseen 1984.


title: Anna Anderson

text: Postuumissa DNA-tutkimuksessa osoitettiin epätodennäköiseksi se, että Anderson olisi ollut sukua Venäjän hallitsijaperheelle. Selvisi, että hän oli ollut Puolassa asunut tehdastyöläinen. Tehtaassa oli sattunut räjähdys, jonka seurauksena hänen kehoonsa oli tullut paljon arpia, jotka näyttivät siltä kuin häntä olisi ammuttu.


title: Aurskog-Høland

text: Aurskog-Høland on Norjan kunta. Se sijaitsee Akershusin läänissä, ja sen keskustaajama on Bjørkelangen. Se on pinta-alaltaan Akershusin läänin suurin kunta. Kunta syntyi vuonna 1964 kun Aurskogin, Nordre Hølandin, Søndre Hølandin sekä Setskogin kunnat yhdistyivät. Tammikuussa 2013 tehdyn väestönlaskennan mukaan kunnassa oli 15 260 asukasta.


title: Hounds of Love

text: Hounds of Love on Kate Bushin vuonna 1985 julkaistu albumi. Sitä pidetään yhtenä hänen helpoimmin lähestyttävistä levyistään. Itse tuottamansa The Dreamingin jälkeen Bush meni tällä albumilla vielä askeleen pidemmälle tuottamalla levyn kokonaan omassa kotistudiossaan.


title: Hounds of Love

text: Albumin myötä Kate Bushin musiikki löi läpi yhdysvaltalaisilla musiikkilistoilla, sillä kappale ”Running Up That Hill (A Deal With God)” nousi Top 40 -listalle. Albumin kappaleista tehtiin myös useita musiikkivideoita, josta kuuluisin on Julian Doylen ohjaama, psykologi Wilhelm Reichin elämästä vaikutteensa ottanut ”Cloudbusting”, jonka toisena tähtenä on Donald Sutherland.


title: Hounds of Love

text: Levyn kappaleet 6–12 muodostavat yhtenäisen kokonaisuuden nimeltä "The Ninth Wave". 1997 albumista julkaistiin uusi painos, jolla oli bonusraitoina kaksi remixiä ja neljä alun perin singlejen B-puolina ilmestynyttä kappaletta.


title: Bærum

text: Bærum on Norjan kunta ja kaupunki. Se sijaitsee Akershusin läänissä, ja sen keskustaajama on Sandvika. Tammikuun 2018 väestönlaskennan mukaan Bærumissa asui yli 125 000 asukasta ja kunta oli asukasluvulla mitattuna viidenneksi suurin koko Norjassa..


title: Bærum

text: Bærum on Oslon lähin länsinaapuri. Oslo, Bærum ja Arvik muodostavat yhtenäisen kaupunkialueen meren rannalla. Kunnan pinta-alasta (191.3 s km) yli puolet on talousmetsää, 9% on maanviljelysmaata. Korkein paikka on Vidvangen, 552 metriä.


title: Bærum

text: Kunnan keskustaajamassa Sandvikassa sijaitsevat sekä kunnan että valtion keskeiset palvelut. Siellä on monia ostoskeskuksia ja kulttuurilaitoksia. Muita kaupunginosia ovat Lysaker lähellä Oslon rajaa, Bekkestua joka on kunnan itäosan keskus, Lommedalen, Rykkinn, Stabekk ja Kolsås.


title: Bærum

text: Nykyisen Bærumin alueella on ollut asustusta pronssikaudelta asti, mistä kertovat kalliopiirrokset ja muut arkeologiset löydöt. Nidarosin tuomiokirkosta tuli pyhiinvaelluskohde 1000-luvun alussa. Rutto surmasi väestöä 1300-luvulla. Saman vuosisadan alkupuolelta asti alueella on poltettu kalkkia. 1603 löytyi rautamalmia ja perustettiin Bærumin ruukki.


title: Bærum

text: Oslon tärkein lentoasema oli Bærumin Fornebu vuoteen 1998 asti.


title: Bærum

text: Bærum poikkeaa muista Oslon ympäristön kunnista siinä että siellä on enemmän työpaikkoja kuin työssäkäyviä asukkaita. Kiinteistönhoito, palvelualat, tietoteollisuus ja kauppa ovat suurimpia työllistäjiä. Asukkaiden koulutustaso on korkea - noin 40% yli 16-vuotiaista on hankkinut korkeampaa koulutusta.


title: Bærum

text: Monilla norjalaisilla yhtiöillä on pääkonttori Bærumissa. Näihin kuuluvat Det Norske Veritas, Norwegian, Kværner Engineering ja Tandberg Data.


title: Bærum

text: Bærumin kunta panostaa ympäristöasioihin kuten veden laatuun ja meluhaittojen torjumiseen. Muovia ja paperia kerätään kuukausittain, ja kaupungin eri puolille on tehty 36 palautuspistettä muille lajitelluille jätteille. Juomavettä saadaan kolmesta lähteestä, Holsfjorden, Aurevann ja Sollihøgda. Sandvikan, lysakerin ja Fornebun alueella on keskuslämmitys.


title: Bærum

text: Bærumissa on 40 ala- ja yläkoulua ja kahdeksan toisen asteen oppilaitosta. Kuusi prosenttia koululaisista puhuu äidinkielenään muuta kuin norjaa, ja heille järjestetään kotikielen opetusta 45 kielellä.


title: Bærum

text: Bærumissa on monia paikallisliikenteen rautatieasemia. Bergenin suunnan pääradan kaukojunat pysähtyvät Lysakerissa. Oslon metron 2-linjan päätepysäkki on Bærumin puolella Østeråsissa. Paikallisbussit täydentävät raideliikenteen palveluita.


title: Man With No Name

text: Man With No Name (joskus lyhennettynä MWNN tai M.W.N.N.), oikealta nimeltään Martin Freeland, on englantilainen goa trance/psytrance -tuottaja. Man With No Namea pidetään eräänä merkittävimpänä ja uraauurtavimpana goa trance -artistina. Hän aloitti musiikinteon 90-luvun alussa lähinnä teknon parissa, mutta siirtyi vähitellen enemmän psykedeelisen trancen suuntaan.


title: Eidsvoll

text:
Eidsvoll on Norjan kunta. Se sijaitsee Akershusin läänissä, ja sen hallinnollinen keskus on Eidsvoll. Alueella harjoitetaan maataloutta ja metsäteollisuutta. Kunnasta käydään myös töissä pääkaupunki Oslossa. Tammikuussa 2013 tehdyn väestönlaskennan mukaan Eidsvollin kunnassa oli 22 142 asukasta.
Keväällä 1814 paikkakunnalla oli Eidsvollin kansalliskokous, jossa luotiin Norjan perustuslaki.


title: Enebakk

text: Enebakk on Norjan kunta. Se sijaitsee Akershusin läänissä, ja sen hallinnollinen keskus on Kirkebygda. Kunnan korkein kohta, Vardåsen, kohoaa 374 metrin korkeudelle merenpinnasta. Tammikuussa 2013 tehdyn väestönlaskennan mukaan Enebakkin kunnassa oli 10 560 asukasta.


title: Lampedusa

text: Lampedusa (, ) on Italialle kuuluvista Pelagisista saarista suurin, ja siellä sijaitsee myös Italian eteläisin kohta. Saari on osa Lampedusa e Linosan kuntaa.


title: Lampedusa

text: Saaren pinta-ala on 20,2 neliökilometriä, ja asukkaita siellä on noin 5 500. Matkaa Sisiliaan saarelta on 205 kilometriä ja Tunisiaan 113 kilometriä. Kalastus, maanviljely ja matkailu ovat saaren tärkeimmät elinkeinot.


title: Lampedusa

text: 14. tai 15. huhtikuuta 1986 Libya ampui kaksi Scud-ohjusta kohti saarella sijaitsevia Yhdysvaltain laivastoaseman tutkia, joilla oli johdettu Yhdysvaltain ilmavoimien tekemää Libyan lentopommitusta, jossa kuoli yli 100 ihmistä mukaan lukien Libyan johtajan tytär. Ohjukset eivät kantaneet kohteeseensa asti vaan putosivat Välimereen.


title: Lampedusa

text:
Lampedusassa on Naton tukikohta, ja saari on suosittu määränpää laittomille siirtolaisille, jotka yrittävät tätä kautta Euroopan unionin alueelle.
Tammikuusta maaliskuun loppuun 2011 saarelle saapui Pohjois-Afrikasta 19 000 ihmistä. Lähes kaikki ovat nuoria miehiä, jotka pyrkivät Eurooppaan töihin.


title: Lampedusa

text: Poliittisesti Lampedusa on osa Italiaa, mutta geologisesti lähempänä Afrikkaa, koska meri saaren ja Afrikan välissä ei ole missään kohdassa syvempi kuin 120 metriä. Lampedusa on kuiva saari, koska saarella ei sada säännöllisesti. Myös eläimistö ja kasvisto on samanlaista kuin pohjoisafrikkalaisissa Tunisiassa ja Libyassa.


title: Lampedusa

text: Saarelle pääsee Sisiliasta lautalla Porto Empedoclen satamasta, läheltä Agrigentoa. Lampedusassa on myös pieni kansallinen lentoasema, mutta sitä kautta saarelle pääsee ainoastaan kesäkuussa, heinäkuussa, elokuussa ja syyskuussa. Lentoja saarelle on muun muassa Trapanista, Palermosta, Milanosta ja Roomasta.


title: Tesserakti

text: Tesserakti eli 4-hyperkuutio on kuution neliulotteinen kuvaus. Tesseraktissa on kahdeksan kuutiota, kuusitoista kärkeä, 24 neliötä ja 32 särmää. Se muodostuu kahdeksasta solusta eli hypertasosta.


title: Tesserakti

text: Sanan tesserakti kehitti Charles Howard Hinton. Hän käytti sitä ensi kerran vuonna 1888 kirjassaan "A New Era of Thought". Hän johti sen kreikan kielen sanoista ”τέσσερεις ακτίνες” (”neljä sädettä”).


title: Fet

text: Fet on Norjan kunta. Se sijaitsee Akershusin läänissä, ja sen hallinnollinen keskus on Fetsund. Tammikuussa 2013 tehdyn väestönlaskennan mukaan Fetin kunnassa oli 10 810 asukasta. Kunnan tärkeimpiin elinkeinoihin lukeutuvat maatalous, metsätalous sekä teollisuus.


title: Frogn

text: Frogn on Norjan kunta. Se sijaitsee Akershusin läänissä, ja sen hallinnollinen keskus on Drøbak. Ennen vuotta 1889 kunnan nimi kirjoitettiin muodossa "Fron". Kunnan vaakuna on puolestaan peräisin vuodelta 1988. Tammikuussa 2013 tehdyn väestönlaskennan mukaan Frognin kunnassa oli 15 469 asukasta.


title: Asker

text: Asker on Norjan kunta. Se sijaitsee Akershusin läänissä, ja sen hallinnollinen keskus on Asker. Kunta tunnetaan muun muassa Skaugumin kartanosta, joka on Norjan kruununprinssi Haakonin ja hänen perheensä residenssi. Lisäksi Askerissa avattiin maailman ensimmäinen Ikea-tavaratalo Ruotsin ulkopuolella. Kunnan vaakuna on vuodelta 1975. Tammikuun 2013 väestönlaskennassa Askerin asukasluvuksi saatiin 57 418. Asukasluvulla mitattuna Asker on Norjan 11. suurin kunta.


title: Gjerdrum

text: Gjerdrum on Norjan kunta. Se sijaitsee Akershusin läänissä, ja sen hallinnollinen keskus on Ask. Kunnan vaakuna on peräisin vuodelta 1993. Tammikuussa 2013 tehdyn väestönlaskennan mukaan Gjerdumin kunnassa oli 6 264 asukasta.


title: Hobbits & Spaceships

text: Hobbits & Spaceships on Bjørn Lynnen (Dr. Awesome) ensimmäinen julkaistu albumi, joka tehtiin yhteistyössä Seppo Hurmeen (Fleshbrain) kanssa. Alkuperäinen 2000 kappaleeseen rajoitettu painos on loppuunmyyty, mutta albumin voi hankkia nykyään digitaalisesti ladattavana kopiona.


title: Hurdal

text: Hurdal on Norjan kunta. Se sijaitsee Akershusin läänissä, ja sen hallinnollinen keskus on Hurdal. Se sijaitsee noin 70 kilometriä pohjoiseen pääkaupunki Oslosta, Hurdalsjøen-järven läheisyydessä. Kunnan vaakuna on peräisin vuodelta 1988, ja se kuvastaa kuusta. Ennen vuotta 1918 kunnan nimi kirjoitettiin muodossa "Hurdalen". Tammikuussa 2013 tehdyn väestönlaskennan mukaan Hurdalin kunnassa oli 2 685 asukasta.


title: Hyperkuutio

text: Hyperkuutio tarkoittaa kolmiulotteisen kuution "n"-ulotteista kuvausta. Se on suljettu säännöllinen monitahokas. Myös tavallinen kuutio on hyperkuutio, jossa "n" = 3. Neljässä ensimmäisessä ulottuvuudessa hyperkuutiot ovat seuraavanlaisia:


title: Lørenskog

text:
Lørenskog on kunta Norjassa. Sen hallinnollinen keskus on Solheim. Kunta sijaitsee Akershusin läänissä, itään maan pääkaupungista Oslosta. Kunnan asutus keskittyy suurimmalta osin sen pohjoiseen osaan. Tammikuussa 2013 tehdyn väestönlaskennan mukaan Lørenskogin kunnan alueella asui kaikkiaan 34 320 asukasta, mikä teki siitä asukasluvulla mitattuna Norjan 24. suurimman kunnan. Ennen vuotta 1918 kunnan nimi oli muodossa "Lørenskogen". Kunnan vaakuna on peräisin vuodelta 1957.
Lørenskog on Järvenpään ystävyyskaupunki.


title: Lørenskog

text: Jalkapalloseura Lørenskog IF pelaa kakkosdivisionassa. Se on perustettu 1933. Jääkiekkojoukkue Lørenskog Ishockeyklubb on perustettu 1963. Se pelaa korkeimmalla sarjatasolla.


title: Deborah Dyer

text: Deborah Anne Dyer, taiteilijanimeltään Skin (s. 6. elokuuta 1967), on brittiläinen muusikko. Dyer tunnetaan ja muistetaan kaikkein parhaiten Skunk Anansien solistina vuosina 1994–2001 sekä yhtyeen koottua jälleen rivinsä vuodesta 2009 eteenpäin. Ammatiltaan Dyer on sisustussuunnittelija. Yhtyeen hajottua hän kuitenkin huomasi, ettei halua siirtyä ammattiaan vastaavalle alalle vaan jää työskentelemään musiikin pariin, joten hän siirtyi soolouralle ja on julkaissut kaksi albumia.


title: Nannestad

text: Nannestad on Norjan kunta. Se sijaitsee Akershusin läänissä, ja sen hallinnollinen keskus on Nannestad. Kunnan vaakuna on peräisin vuodelta 1990. Se kuvastaa leskenlehtiä. Tammikuussa 2013 tehdyn väestönlaskennan mukaan Nannestadin kunnassa oli 11 505 asukasta.


title: Maarit Ruikka

text: Tuula Maarit Ruikka (s. 16. joulukuuta 1958 Rovaniemen maalaiskunta) on suomalainen teatteriohjaaja sekä Teatterikorkeakoulun ohjaajatyön professori (2006–). Ruikka on toiminut Viirus-teatterin taiteellisena johtajana vuosina 1997–2001 ja Tampereen Teatterikesän taiteellisen johtoryhmän jäsenenä vuosina 2004–2007.


title: Maarit Ruikka

text: Ruikka on ohjannut useita näytelmiä muun muassa Suomen Kansallisteatterille, Viirus-teatterille, Helsingin, Turun ja Oulun kaupunginteattereille sekä kuunnelmia Radioteatterille.


title: Maarit Ruikka

text: Ruikka on suorittanut peruskoulun luokanopettajan tutkinnon Rovaniemellä vuonna 1981. Teatterikorkeakoulun ohjauksen koulutusohjelmasta hän valmistui vuonna 1993.


title: Maarit Ruikka

text: Ruikka on saanut Nuoren taiteen Suomi-palkinnon vuonna 1997.


title: Christian Lara

text: Christian Rolando Lara Anangono (s. 27. huhtikuuta 1980) on ecuadorilainen jalkapalloilija Quiton kaupungista, pelipaikaltaan keskikenttäpelaaja. Hän pelasi muun muassa Club Deportivo El Nacionalissa, qatarilaisseura Al Wakrassa sekä LDU Quitossa.


title: Christian Lara

text: Christian Lara edusti Ecuadoria MM-kilpailuissa 2006 ja pääsi vaihtopelaajana kentälle viimeisessä alkulohko-ottelussa sekä neljännesvälierässä Englantia vastaan. Hän pelasi ensimmäisen kerran maajoukkueessa vuonna 2001.


title: Mukurra

text: Mukurra oli kuningaskunta nykyisen Sudanin ja Egyptin rajoilla. Se oli Alwan ja Nobatian ohella yksi Nubian kuningaskunnista, jotka nousivat Kushin romahdettua vuoden 350 paikkeilla. Makurra hallitsi aluetta Niilin varrella kolmannelta kataraktilta viidennen tai kuudennen kataraktin paikkeille. Mukurraa kutsutaan joskus Dongolaksi pääkaupunkinsa mukaan.


title: Mukurra

text: 500-luvun loppuun mennessä Mukurra oli kääntynyt kristinuskoon, mutta 600-luvulla muslimit valloittivat Egyptin ja Nubia menetti yhteytensä muuhun kristittyyn maailmaan. Vuonna 651 arabit hyökkäsivät Mukurraa vastaan, mutta puolustus piti ja solmittu rauhansopimus kesti 1200-luvulle asti. Makuria kasvoi, ja pohjoinen naapuri Nobatia liittyi siihen. Valtakunta kukoisti etenkin vuosien 750 ja 1150 välillä - Jaksoa kutsutaan sen kultakaudeksi. Mukurra kaatui 1400-luvulla sisäisiin levottomuuksiin ja egyptilaisten toistuviin hyökkäyksiin.


title: Seitsemän Thebaa vastaan (Aiskhylos)

text: Seitsemän Thebaa vastaan (myös "Seitsemän Teebaa vastaan", , ) on Aiskhyloksen kirjoittama antiikin kreikkalainen tragedia, jonka aiheena on seitsemän sotapäällikön hyökkäys Thebaa vastaan.


title: Seitsemän Thebaa vastaan (Aiskhylos)

text: Aiskhyloksen "Seitsemän Thebaa vastaan" -tragedian kantaesitys oli Ateenan Dionysoksen teatterilla vuonna 467 eaa. Se voitti tuolloin ensimmäisen palkinnon vuotuisessa kaupunki-Dionysia-juhlan näytelmäkilpailussa. Tragedia oli osa Thebaan sijoittunutta trilogiaa, jonka kaksi ensimmäistä osaa olivat "Laios" ja "Oidipus". Nämä näytelmät eivät ole säilyneet nykyaikaan. Trilogiaan liittyi myös satyyrinäytelmä "Sfinksi", joka on myös kadonnut.


title: Seitsemän Thebaa vastaan (Aiskhylos)

text: Näytelmä on vanhin säilynyt kuvaus seitsemän päällikön sotaretkestä Theban kaupunkia vastaan, ja myös aiheen pääesitys kreikkalaisessa kirjallisuudessa. Myöhemmin sama tarina on kerrottu myös Euripideen tragediassa "Foinikian naiset".


title: Seitsemän Thebaa vastaan (Aiskhylos)

text: Tragedia koostuu runosäkeestä.


title: Seitsemän Thebaa vastaan (Aiskhylos)

text: Luovuttuaan Theban kuninkuudesta kohtaamansa häpeän vuoksi Oidipus antoi valtakuntansa kahdelle pojalleen Eteokleelle ja Polyneikeelle, jotka sopivat hallitsevansa vuorovuosin. Eteokles oli pojista vanhempi, joten hän sai kuninkuuden ensimmäisenä. Hän kuitenkin kieltäytyi ensimmäisen vuoden jälkeen luovuttamasta valtaa veljelleen, ja ajoi tämän pois kaupungista. Polyneikes pakeni Argokseen, ja kokosi siellä seitsemän sotapäällikön johtaman sotajoukon hyökätäkseen kotikaupunkiaan Thebaa vastaan ja saadakseen kruunun takaisin itselleen.


title: Seitsemän Thebaa vastaan (Aiskhylos)

text: Näytelmän alkaessa Polyneikes ja hänen argoslaiset joukkonsa alkavat piirittää Thebaa. Theban kuningas Eteokles astuu lavalle, ja kutsuu kansaa aseisiin. Tämän jälkeen näytelmä koostuu pääasiassa Theban palatsiin sijoittuvista vihollisen uhkaa koskevista keskusteluista thebalaisten ja Eteokleen välillä, eikä siihen sisälly varsinaisia taistelukohtauksia. Taistelu tapahtuu näyttämön ulkopuolella, ja Theban naisista koostuvan kuoron ("khoros") laulu kuvaa sen tapahtumia.


title: Seitsemän Thebaa vastaan (Aiskhylos)

text: Näytelmässä myös kuvataan laajasti jokaista seitsemää vihollispäällikköä sekä heidän kilpiään. Eteokles puolestaan kertoo, kenet sotapäällikön hän aikoo lähettää ketäkin vihollispäällikköä vastaan. Kun sanansaattaja kertoo, että seitsemännellä portilla on vastassa Polyneikes itse, Eteokles muistaa isänsä kirouksen:


title: Seitsemän Thebaa vastaan (Aiskhylos)

text: Eteokles päättää kohdata Polyneikeen itse taistelussa mies miestä vastaan. Hyökkääjistä ja puolustajista muodostuu näytelmässä näin seuraavanlaiset taisteluparit:


title: Seitsemän Thebaa vastaan (Aiskhylos)

text: Kuolema esiintyy tragediassa usein. Taistelun aikana Kapaneus saa surmansa Zeuksen vasamasta rangaistukseksi pöyhkeydestään. Hänen vaimonsa Euadne heittäytyy miehensä hautajaisrovioon. Megareus puolestaan surmaa itsensä Teiresiaan ennustettua vapaaehtoisen kuoleman pelastavan Theban.


title: Seitsemän Thebaa vastaan (Aiskhylos)

text: Lopulta saapuu sanansaattaja, joka kertoo, että vihollinen on voitettu taistelussa, ja että Eteokles ja Polyneikes ovat surmanneen toisensa. Veljesten ruumiit tuodaan näyttämölle, ja kuoro valittaa heidän kuolemaansa, samoin kuin heidän sisarensa Antigone ja Ismene, jotka nyt ovat ainoina jäljellä Oidipuksen kuningashuoneesta.


title: Seitsemän Thebaa vastaan (Aiskhylos)

text: Sofokleen tragedian "Antigonen" suosion vuoksi "Seitsemän Thebaa vastaan" -näytelmän loppu kirjoitettiin uudelleen noin viisikymmentä vuotta Aiskhyloksen kuoleman jälkeen. Veljesten ruumiiden suremisen sijaan uudelleenkirjoitetussa lopussa saapuu sanansaattaja, joka kertoo Kreonin kieltäneen kotikaupunkiaan vastaan sotineen Polyneikeen hautaamisen, kun taas Antigone ilmoittaa uhmaavansa kieltoa, mikä on pohjustusta "Antigonen" tapahtumille.


title: Seitsemän Thebaa vastaan (Aiskhylos)

text: Näytelmän pääteemoiksi voidaan nähdä muun muassa kohtalo ja se tosiseikka, että myös viattomat ihmiset joutuvat epäoikeudenmukaisesti osallisiksi pahojen ihmisten itselleen ansaitsemista pahoista kohtaloista. Näytelmä korostaa myös kaupunkien ("polis") merkitystä osana inhimillistä sivistystä.


title: Arto Nyberg (televisio-ohjelma)

text: Arto Nyberg on vuonna 2004 alkanut Yleisradion haastatteluohjelma, jonka isäntä on Arto Nyberg. Ohjelmaa esitetään Yle TV1 -kanavalla sunnuntaisin kello 18.45 ja uusintana maanantaisin kello 16.05. Ohjelman tuottaa Yleisradiolle Production House -tuotantoyhtiö.


title: Arto Nyberg (televisio-ohjelma)

text: Ennen omaan ohjelmaan siirtymistä Nyberg toimi useita vuosia Aamu-TV:n toimittajana ja juontajana.


title: Arto Nyberg

text: Arto Kalevi Nyberg (s. 28. toukokuuta 1966 Viiala) on suomalainen toimittaja. Hän isännöi omaa haastatteluohjelmaansa nimeltä "Arto Nyberg" Yle TV1:llä. Ennen omaan ohjelmaan siirtymistä Nyberg toimi vuosia "Aamu-TV:n" toimittajana ja juontajana. Nyberg oli Yleisradion palveluksessa vuosina 1996–2017 ja työskentelee nykyään freelancertoimittajana Arto Nyberg -ohjelmaa tuottavalle Production House -tuotantoyhtiölle.


title: Arto Nyberg

text: Arto Nyberg on saanut parhaan televisioesiintyjän Venla-palkinnon kaksi kertaa peräjälkeen, vuosina 2006 ja 2007.


title: Arto Nyberg

text: Nyberg harrastaa musisointia Nyrok Dolls -yhtyeessä ja jalkapalloa. Hän on naimisissa toimittaja Sara Nybergin kanssa. Heillä on yksi lapsi.


title: Oktaedriluku

text:
Oktaedriluku on positiivinen kokonaisluku, joka on muotoa formula_1, jossa "n" on positiivinen kokonaisluku.
Esimerkiksi 44 on oktaedriluku, koska formula_2.
Oktaedriluku saa nimensä siitä, että sen määrästä pisteitä voidaan muodostaa oktaedrin muotoinen kappale. Ensimmäisiä oktaedrilukuja ovat 1, 6, 19, 44, 85, 146, 231, 344, 489, 670 ja 891.


title: Oktaedriluku

text: Oktaedriluvuilla on generoiva funktio


title: Oktaedriluku

text: Sir Frederick Pollock esitti vuonna 1850 konjektuurin, jonka mukaan jokainen kokonaisluku on esitettävissä korkeintaan seitsemän oktaedriluvun summana. Tämä tunnetaan Pollockin oktaedrilukuotaksumana.


title: The Void (albumi)

text: The Void jatkaa avaruusteemojen parissa, joita Bjørn Lynnen kolme ensimmäistä levyäkin käsittelivät. Tällä kertaa levyn teema on kauhealla tavalla pieleen mennyt avaruusmatka. Tekijä itse määrittelee levyn genreksi seuraavan: "Vibrant electronic progressive psychedelic melodic space-rock".


title: Wizard of the Winds (albumi)

text: Wizard of the Winds on Bjørn Lynnen vuonna 1998 julkaistu albumi. Lynne sai motivaation luettuaan Allan Colen saman nimisen fantasiakirjan (Englannissa nimellä "When the Gods Slept", minkä takia levynkin kannessa on kaksi nimeä). Kirja on Timura-trilogian ensimmäinen osa, ja Lynnen levyt tulevat myös näitä vastaavana trilogiana. Allan Cole on kirjoittanut levyjä varten pienet johdannot, jotka (ainoastaan) Wizard of the Winds -levyllä luetaan jokaisen kappaleen aluksi, kahdella myöhemmällä levyllä nämä löytyvät levyn mukana tulevasta vihkosesta.


title: Montage (albumi)

text: Montage on Bjørn Lynnen ensimmäinen itsenäinen albumi. Alkuperäinen painos on loppuunmyyty, mutta albumin voi hankkia nykyään digitaalisesti ladattavana kopiona. Albumi on saanut vahvoja vaikutteita mm. ufo-mytologiasta, mihin viittaa esimerkiksi kappaleen Communion nimi (samanniminen Whitley Strieberin kirja on kuuluisa abduktiokertomus).


title: Dreamstate (albumi)

text: Dreamstate on Bjørn Lynnen kolmas levy, joka jatkaa aikaisempien julkaisujen avaruustematiikkaa.


title: Witchwood

text: Witchwood on Bjørn Lynnen albumi vuodelta 1996. Se on hänen ensimmäinen levynsä, joka ei pohjaudu avaruusteemaan. Tällä kertaa levy kuvaa muinaista fantasiamaista metsää. "The Forest Speaks" -raidat ovat pitkälti luontoääniä, kuten virtaavan puron ääni.


title: Des Walker

text: Desmond Sinclair Walker (s. 26. marraskuuta 1965 Lontoo, Englanti) on englantilainen entinen jalkapalloilija, pelipaikaltaan puolustaja. Walker on yksi Nottingham Forestin ja Sheffield Wednesdayn legendaarisimmista pelaajista.


title: Des Walker

text: Kovasta pelityylistään tunnettu toppari liittyi Forestin riveihin vuonna 1982. Peloton nuorukainen nousi hyvien peliesityksien ansiosta aina edustusjoukkueeseen saakka. Nottinghamin managerin Brian Cloughin tähtäimessä oli voittaa jälleen Euroopan Cup ja hänen uusien kokeilujensa myötä Walker debytoi joukkueessa maaliskuussa 1984 ollessaan 18-vuotias. Forest sijoittui Englannin 1. divisioona -kauden päätteeksi kolmanneksi.


title: Des Walker

text: Walker kehittyi Nottinghamissa huomattavasti ja valmistui seuran nuorisoakatemiasta. Vuonna 1988 Nottingham selvisi FA Cupin välieriin saakka ja Walkerin hienot otteet kentällä takasivat hänelle maajoukkuepaikan Bobby Robsonin valmentamassa Englannin maajoukkueessa.


title: Des Walker

text: Forest putosi jatkosta FA Cupissa häviten Liverpoolille, mutta seuraavalla kaudella joukkue voitti ensimmäisen palkintonsa yhdeksään vuoteen: voittaen liigacupin. Wembleylla pelatussa finaalissa Luton Town kaatui 3–1. Viikkoa myöhemmin FA Cupin välieräottelussa Liverpoolia vastaan pelatun ottelun yhteydessä tapahtuneissa konflikteissa kuoli traagisesti 96 "Pool" fania. Liverpool voitti uusintaottelun 3–1.


title: Des Walker

text: Noin kuukautta myöhemmin Walker debytoi vihdoin maajoukkueessa, kun hän tuli vaihdosta kentälle ottelussa Tanskaa vastaan. Ei mennyt pitkään, kun Walker vakiinutti paikkansa halutulle topparin paikalle. Myös Tony Adams, Terry Butcher ja Mark Wright kilpailivat samasta pelipaikasta.


title: Des Walker

text: Walker oli voittamassa toista liigacupin voittoa Nottingamin paidassa vuonna 1990, kun loppuottelussa kaatui Oldham Athletic. Forestin todella surkean liigakauden jälkeen Walker valittiin Englannin joukkueeseen vuoden 1990 MM-kisoihin.


title: Des Walker

text: Walker oli Englannin avauskokoonpanossa jokaisessa seitsemässä MM-pelissä. Wrightin ja Butcherin kanssa kolmen miehen keskuspuolustuslinjan muodostanut Walker pelasi koko Englannin joukkueen tavoin hienon turnauksen päästen välieriin saakka. Länsi-Saksa voitti Englannin välierissä rangaistuspotkukilpailun jälkeen ja pronssiottelussakin englantilaiset joutuivat taipumaan Italialle.


title: Des Walker

text: Vuonna 1992 Manchester Unitedille hävityn liigacupin finaalin jälkeen Walker matkasi Englannin joukkueen mukana Ruotsiin vuoden 1992 EM-kisoihin. Englannin kisat päättyivät jo alkueriin.


title: Des Walker

text: EM-kisojen jälkeen Walker myytiin 1,5 miljoonalla punnalla Sven-Göran Erikssonin valmentamaan Serie A -joukkue UC Sampdoriaan. Yhden kauden Italiassa pelannut Walker siirtyi jo seuraavaksi kaudeksi takaisin Englantiin Sheffield Wednesdayhyn 2,7 miljoonan punnan siirtokorvauksella.


title: Des Walker

text: Loukkaantumisista kärsineen englantilaisen maajoukkue-aika alkoi olla ohi, vaikka hän pelasikin kaikki karsintaottelut vuoden 1994 MM-kisoihin. Englanti ei selviytynyt kisoihin ja Walkerin maajoukkueura päättyi. Hänen saldokseen jäi 59 ottelua eikä yhtään maalia.


title: Des Walker

text: Sheffield Wednesdayssa Walker pelasi hieman yli 300 ottelua kahdeksan kauden ja kahdeksan eri managerin alaisuudessa. Hän lähti seurasta vuonna 2001 ja liittyi Burton Albionin riveihin.


title: Des Walker

text: Yhden kauden Burtonissa pelannut Walker palasi Nottingham Forestiin vielä kahden kauden ajaksi. Vielä melkein 60 ottelua kahden kauden aikana pelannut Walker lopetti uransa vuonna 2004 38-vuotiaana. Yhteensä hän pelasi 354 Forest-ottelua ja teki niissä yhden maalin.


title: MagSafe

text: MagSafe on Applen kehittämä magneetilla kiinnittyvä virtaliitin, jota käytettiin ensimmäisen kerran 10. tammikuuta 2006 julkaistussa MacBook Pro -mallistossa. Liitin eroaa perinteisistä virtaliittimistä siten, että magneettiin perustuva kiinnitys mahdollistaa virtajohdon turvallisen irtoamisen tietokoneesta kummankaan vaurioitumatta esimerkiksi jonkun kompastuessa virtajohtoon.


title: MagSafe

text: MagSafe-liittimellä varustettuja virtalähteitä käytetään kolmessa kannettavassa Macintosh-tietokonemallissa. Kotikäyttöön suunnatussa MacBookissa on 60-wattinen, ammattikäyttöön suunnatussa MacBook Pro:ssa 85-wattinen ja MacBook Airissa 45-wattinen MagSafe-virtalähde.


title: Nesodden

text: Nesodden on kunta Akershusin läänissä, Norjassa. Se sijaitsee Oslofjordenin ja Bunnefjordenin väliin jäävällä niemimaalla. Sen keskustaajama on Nesoddtangen. Kunnasta on autolauttayhteydet Bærumiin sekä pääkaupunki Osloon. Kunta sai nykyisen vaakunansa vuonna 1986. Tammikuussa 2013 tehdyn väestönlaskennan mukaan Nesoddenin kunnassa oli 17 998 asukasta.


title: Nesodden

text: Muun muassa euroviisuvoittaja Alexander Rybak asuu Nesoddenissa.


title: Nittedal

text: Nittedal on kunta Akershusin läänissä, Norjassa. Se sijaitsee luoteeseen pääkaupunki Oslosta, ja sitä pidetään Oslon esikaupunkina. Kunnan hallinnollinen keskuspaikka on Nittedal. Kunnan vaakuna on peräisin vuodelta 1987. Tammikuussa 2013 tehdyn väestönlaskennan mukaan Nittedalin kunnassa oli 21 971 asukasta.


title: Emiliano Bonazzoli

text: Emiliano Bonazzoli (s. 20. tammikuuta 1979 Asola) on italialainen jalkapalloilija. Hyökkääjänä pelaava Bonazzoli edustaa Italian Serie B:ssä Regginaa.


title: Emiliano Bonazzoli

text: Hän aloitti uransa vuonna 1996 Brescia Calciossa Serie B:ssä pelaamalla ainoastaan yhden ottelun koko kaudella. Seuraavalla kaudella Bonazzoli teki ensiesiintymisensä Serie A:ssa Interiä vastaan elokuussa 1997. Ensimmäisen maalin hän teki Serie B:ssä Cesenan paidassa kaudella 1998–1999. Maali jäi myös Bonazzolin kauden ainoaksi osumaksi. Kun taas hänen ensimmäinen Serie A maali antoi odottaa kaudelle 2000–2001, jolloin hän pelasi lainalla Hellas Veronassa. Palattuaan takaisin Parmaan lainan päätyttyä Bonazzoli pelasi ensimmäisen kauden kohtuullisesti tekemällä viisi maalia Serie A:ssa. Seuraava kausi Parmassa jäi lyhyeksi kun hänet myytiin 8 ottelun jälkeen Reggina Calcioon. Siirto oli Bonazzolin kannalta hyvä sillä hän teki heti 7 maalia 17 Serie A ottelussa. Kausi 2003–2004 oli kuitenkin pettymys, kun Bonazzoli onnistui maalinteossa vain kahdesti.


title: Emiliano Bonazzoli

text: Ennen siirtymistään UC Sampdoriaan hän pelasi viimeisen kauden Regginassa varsin hyvin tekemällä oman ennätyksensä Serie A:ssa tehtyään 8 maalia kaudessa. Samalla kaudella Bonazzoli pelasi ensi kerran Italian maajoukkueessa tammikuussa 2006 Turkkia vastaan. Siirryttyään Sampdoriaan elokuussa 2005 aluksi lainalle hänen otteensa olivat varsin hyvät rikottuaan uudelleen henkilökohtaisen maaliennätyksensä Serie A:ssa tekemällä 9 maalia vain 17 ottelussa. Kauden päätyttyä hän allekirjoitti lopullisen sopimuksen Sampdorian kanssa, jonka jälkeen Bonazzoli ei ole kyennyt tekemään maaleja entiseen tahtiin. Myös kausi 2008–2009 oli vaisu Bonazzolin osalta jäätyään ilman maaleja 9 pelaamassaan ottelussa. Tämän myötä hänet lainattiin tammikuussa 2009 loppukaudeksi Fiorentinaan, jossa Bonazzoli onnistui tekemään yhden maalin.


title: Emiliano Bonazzoli

text: Kesällä 2009 Bonazzoli siirtyi Sampdoriasta takaisin Regginaan, jossa hän pelasi vuosina 2003-2005.


title: Italialainen Algeriassa

text: Italialainen Algeriassa () on Gioacchino Rossinin säveltämä kaksinäytöksinen ooppera. Sen libreton on kirjoittanut Angelo Anelli ja se pohjautuu hänen aiempaan tekstiinsä, jota Luigi Mosca oli muotoillut. Ooppera sai ensi-iltansa Venetsiassa, "Teatro San Benedettossa" 22. toukokuuta 1813.


title: Italialainen Algeriassa

text: "L'Italiana in Algeri" on Rossinin ensimmäinen koominen ooppera, jonka hän kirjoitti pian ensimmäisen täysimittaisen oopperansa Tancredin jälkeen. Tarinassa nuori italiatar, Isabella, matkustaa Algeriaan vapauttaakseen rakastettunsa Lindoron, josta on tullut sikäläisen merkkimiehen, Mustafan orja. Sankaritar yrittää yhdistää uudelleen Mustafan ja hänen vaimonsa Elviran.


title: Italialainen Algeriassa

text: Laulajien tulee oopperan esityksessä olla erittäin tottuneita ja kantavaäänisiä. On myös erityisesti pantava merkille Mustafan ja Lindoron duetto "Se inclinassi a prender moglie" ja Elviran osan esittäjän korkeat äänet esimerkiksi alkusoitossa ja oopperan ensimmäisen näytöksen lopussa. Oopperassa on lukuisia aarioita kuten Isabellan "Cruda sorte! Amor tiranno!", sekä Lindoron "Languir per una bella". Myös alkusoiton melodia on erityisen tunnettu.


title: Italialainen Algeriassa

text:
Rossini toisti todellisuudessa usein itseään omissa teoksissaan. Hän jopa käytti säännöllisesti uudelleen aiempien teostensa musiikillisia kappalaita luodessaan uusia teoksiaan. Ensimerkit tästä ovat todella lukuisia esimerkiksi oopperan "Otello ossia Il Moro di Venezia" alkusoitto muistuttaa paljolti oopperan "Il Turco in Italia" alkusoittoa. Algeria joskus 1600-luvulla
Bei Mustafa on saanut tarpeekseen vaimostaan Elvirasta, ja hän haluaa naittaa tämän italialaisorja Lindorolle. Merirosvo Halyn tehtävänä olisi hankkia Mustafalle italialaisnainen. Niin Isabella, Lindoron rakastettu, päätyy kovapäisen ihailijansa Taddeon kanssa bein palatsiin. Hän näkee heti, mistä on kyse, ja teeskentelee pitävänsä Mustafasta. Kun pahaa-aavistamaton Lindoro ilmestyy seuraansa pakotetun Elviran kanssa, syntyy yleinen sekasotku, eikä kukaan tiedä, kuka kenellekin kuuluu ja kuka mitäkin haluaa.
Isabella ja Lindoro suunnittelevat pakoa ja ottavat Taddeon mukaan suunnitelmiinsa. Juhlallisin menoin Isabella tekee rakastuneesta Mustafasta (joka on turhaan yrittänyt päästä kahden kesken Isabellan kanssa) "Pappataci"-veljeskunnan jäsenen. Mustafan noudattaessa tunnollisesti veljeskunnan sääntöjä (mässäile ja vaikene) Isabella, Lindoro ja Taddeo pääsevät pakoon. Huiputettu Mustafa palaa katuvaisena vaimonsa luo.


title: Marjatanalppiruusu

text: Marjatanalppiruusut ("Rhododendron brachycarpum" ssp. "tigerstedtii" -risteymät) ovat suomalaisia alppiruusulajikkeita. Ulkonäöltään marjatanalppiruusut ovat rotevakasvuisia ja usein lähes puumaisia pensaita. Monilla lajikkeilla on valkoiset tai vaaleanpunaiset kukat. Lajikkeet on kehitetty mustilanalppiruususta ja saatu jalostuksen ansiosta kestämään hyvin pohjoisia talvia. Pensaat viihtyvätkin paremmin mantereisessa ilmastossa kuin Länsi-Euroopan merellisillä alueilla.


title: Sōjōbō

text: Sōjōbō () on kuuluisimpia Japanilaisia vuorenhenkiä eli "tenguja". Sōjōbō elää Kurama-vuorella (), joka sijaitsee Kiotosta luoteeseen. Sōjōbō liittyy kuuluisaan legendaan, jossa se opetti nuorelle "Minamoto no Yoshitsunelle" kenjutsua, jotta tämä saatoi kostaa Taira-klaanille isänsä surman.


title: Sōjōbō

text: Ushiwaka-marun legendasta on nō-näytelmä "Kurama tengu",joka kuuluu Yoshitsunen kroniikkaan eli (in). Kurama tengussa Ushiwaka-maru on ainoa henkilö, joka ei osoita vastenmielisyyttä temppeliin saapunutta outoa yamabushia kohtaan. Vieras on itse asiassa on valepukuinen Sōjōbō, joka ystävystyy pojan kanssa ja alkaa tämän opettajaksi auttaakseen poikaa tämän ahdingossa.


title: Sōjōbō

text: Sōjōbōn on ymmärretty olevan tengujen kuningas tai ainakin omaavan tuhannen tengun voimat. Hänen ilmiasunsa on omintakeinen erakkomunkki "yamabushi", jolla on pitkät valkoiset hiukset ja kirkkaan punainen naama. Naamassaan Sōjōbōjolla on vielä tunnusomainen epätavallisen suuri ja pitkä nenä. Merkkinä korkeasta asemastaan tengujen joukossa Sōjōbō kantaa seitsemänsulkaista viuhkaa.


title: Otello (Rossini)

text: Otello ossia Il moro di Venezia on Gioachino Rossinin säveltämä lyyrinen ooppera. Se on toinen siinä sarjassa, jonka Rossini sävelsi Napolin oopperaa varten. Se sai ensi-iltansa 4. joulukuuta 1816 Napolin Teatro del Fondossa. Libreton teokseen kirjoitti Francesco Berio di Salsa, ja tarina perustuu suoraan Shakespearen tragediaan "Othello". Mutta kuten tuolloin oli tapana, se sijoitettiin omalle aikakaudelle.


title: Minamoto no Yoshitsune

text: Minamoto no Yoshitsune ( 1159 – 15. kesäkuuta 1189) oli Minamoto-klaanin kenraali myöhäisellä Heian- ja aikaisella Kamakura-kaudella. Yoshitsune oli "Minamoto no Yoshitomon" yhdeksäs poika. Yoshitsunen vanhin veli Minamoto no Yoritomo perusti Kamakura-kauden šogunaatin. Lapsena Yoshitsunea kutsuttiin "Ushiwaka-maruksi" ().


title: Minamoto no Yoshitsune

text: Legendan mukaan tengu Sōjōbō opetti Ushiwaka-marulle kenjutsua, jotta tämä saattoi kostaa Taira-klaanille isänsä surman ().


title: Minamoto no Yoshitsune

text: Yoshitsune palveli Yoritomon kenraalina Genpei-sodassa ja ansioitui useissa taisteluissa. Sodan jälkeen veljekset asettuivat eri puolille ja Yoshitsune tuki keisaria veljeään vastaan. Yoritomo voitti Koromogawan taistelun ja Yoshitsune joutui tekemään seppukun. Hänen perheensä murhattiin.


title: Jussi Talvi

text: Jussi Talvi (oik. Yrjö Johannes Talvio, 8. lokakuuta 1920 Raahe – 15. helmikuuta 2007 Helsinki) oli suomalainen kirjailija ja toimittaja, joka tuli tunnetuksi gastronomisista ja matkailua koskevista kirjoistaan, vaikka julkaisi myös muita tietokirjoja sekä romaaneja ja näytelmän.


title: Jussi Talvi

text: Talven vanhemmat olivat metallityömies Mikko Talvio ja Elina Salomaa ja puoliso Vava Sofia Lehtonen. Hän tuli ylioppilaaksi 1942 ja toimi lehti- ja kirjastoalalalla. 1945 hänestä tuli Yhtyneet Kuvalehdet Oy:n "Lasten Maailma" -lehden toimittaja, sittemmin hän työskenteli Uusi Maailma -lehden päätoimittajana 1963–1979.


title: Jussi Talvi

text: Esikoisteoksensa "Tällaistako on siis nuoruus?" (1944) Talvi julkaisi 24-vuotiaana. Nuoruudenteokset käsittelivät sotaa ja sodasta paluuta. Myöhemmin hän kiinnostui gastronomiasta ja matkailusta, mutta teki lisäksi tilausteoksia. Hän osallistui myös aktiivisesti yhteiskunnalliseen keskusteluun. Talvi laati myös elokuvakäsikirjoituksia niin Roland af Hällströmille ("Ylijäämänainen", 1951 ja "Poika eli kesäänsä", 1955) Teuvo Tuliolle ("Hornankoski", 1949) kuin Ville Salmisellekin ("Evakko", 1956).


title: Turo Pajala

text: Turo Pajala (16. marraskuuta 1955 Joutseno – 28. helmikuuta 2007 Lappeenranta) oli suomalainen näyttelijä.


title: Turo Pajala

text: Pajala näytteli pääosaa Aki Kaurismäen elokuvassa "Ariel", ja tästä työstä hänet palkittiin Moskovan kansainvälisillä elokuvajuhlilla. Lisäksi hän näytteli sivuosissa monissa kotimaisissa elokuvissa ja televisiosarjoissa. Viimeinen varsinainen rooli oli Joona Tenan elokuvassa "Kulkurin taivas" (1998). Pajalan elämä ajautui sivuraiteille Arielin jälkeen, jolloin hän vetäytyi julkisuudesta. Vuonna 2007 Turo Pajala näytteli vielä pienehkön joulukuusikauppiaan roolin Kari Väänäsen tv-sarjassa "Taivaan tulet". Turo Pajala kuoli syöpään Lappeenrannassa oman äitinsä luona.


title: Turo Pajala

text: Turo Pajala oli näyttelijä Erkki Pajalan poika. Turo Pajalalla on tytär Saara ensimmäisestä avioliitostaan näyttelijä Aino Sepon kanssa.


title: S/S Otso

text: S/S Otso on aiemmin hinaajana toiminut sisävesilaiva. Nykyisin alus on Saimaan vesistön alueella purjehtiva Museoviraston perinnelaivarekisterissä oleva yksityinen höyryalus.


title: S/S Otso

text: Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Biseksuaalilippu

text: Biseksuaalilippu on vuonna 1998 suunniteltu biseksuaalisuutta kuvaava lippu, biseksuaalien lippu.


title: Biseksuaalilippu

text: Lipun suunnitteli Michael Page kasvattaakseen bi-ihmisten näkyvyyttä sekä LGBT-ihmisten että heteroseksuaalien keskuudessa. Biseksuaalilippu on verrattavissa kaikkien seksuaalivähemmistöjen käyttämään sateenkaarilippuun.


title: Biseksuaalilippu

text: Biseksuaalilipun vaaleanpunainen raita kuvaa homoseksuaalisuutta, tummansininen heteroseksuaalisuutta ja vain keskellä oleva violetti biseksuaalisuutta itseään.


title: Esplanadi

text: Esplanadi voi tarkoittaa seuraavia asioita:


title: Edison Lighthouse

text: Edison Lighthouse oli brittiläinen yhtye, joka nousi vuonna 1970 listojen kärkeen hitillään "Love Grows (Where My Rosemary Goes)".


title: Edison Lighthouse

text: "Love Growsilla" lauloi sessiovokalisti Tony Burrows. Kappale oli kotimaassaan listojen ykkössijalla viisi viikkoa, mutta toinen single "It's Up to You, Petula" juuri ja juuri ylsi Top 50 -listalle.


title: Edison Lighthouse

text: Edison Lighthouse jäi lyhytikäiseksi. Sen nimi on väännelmä Eddystonen majakasta (Eddystone Lighthouse).


title: George Baker

text: Johannes Bouwens eli George Baker (s. 8. joulukuuta 1944, Hoorn) on alankomaalainen pop-muusikko, joka perusti vuonna 1969 yhtyeen George Baker Selection.


title: George Baker

text: George Baker on julkaissut lukuisia albumeita sekä pelkällä omalla nimellään että George Baker Selectionin nimellä. Vuonna 1999 julkaistiin kokoelmalevy "The Very Best Of".


title: George Baker

text: George Baker Selection sai kansainvälistä suosiota singleillään "Little Green Bag" (1969) ja "Una Paloma Blanca" (1975). "Little Green Bag" kuultiin vielä vuonna 1992 elokuvassa "Reservoir Dogs".


title: Mooses Egyptissä

text: Mooses Egyptissä (, tunnetaan myös ranskalaisilla nimillä "Moïse et Pharaon" tai "Le Passage de la Mer Rouge") on Gioacchino Rossinin säveltämä, alun perin kolminäytöksinen ooppera, joka sai ensi-iltansa uudelleen rakennetussa Napolin "Teatro San Carlossa" 5. maaliskuuta 1818.


title: Mooses Egyptissä

text: Libreton oopperaan kirjoitti A. L. Tottola ja se oli sekoitus Raamatun kertomuksesta Mooseksen teoista sekä Francesco Ringhierin rakkausnäytelmää "L'Osiride". Libretistin uskonnollista ja maallista aineistoa sekoittava libretto oli eräänlainen pseudo-oratorio.


title: Mooses Egyptissä

text: Pariisilainen yleisö oli nähnyt ja kuullut teoksen jo aiemmin, Pariisin oopperan Théâtre de l'Académie Royale de Musiqueen tehtynä esityksenä sekä myös "Théâtre des Italiensin" sovituksena. Tämän jälkeen Rossini teki teoksestaan uuden version Pariisin oopperaan varten ja muunsi se nelinäytöksiseksi ja lisäsi siihen myös baletin esitykset. Uudistettu teos sai ensi-iltansa 26. maaliskuuta 1827. Tällöin oopperan nimenä oli "Moïse et Pharaon, ou Le Passage de la Mer Rouge". Teos oli käännetty italiasta ranskaksi ja sen tekstiä oli lisätty, tämän tehtävän suorittivat Luigi Balocchi ja Victor Joseph Etienne de Jouy, joka toimi toisena käsikirjoittajana myös Rossinin oopperaan Wilhelm Tell


title: Kolmikärki

text: Kolmikärki on kolmikärkinen sauva tai keihäs. Se on kreikkalaisen merenjumalan Poseidonin ja sen roomalaisen vastineen Neptunuksen sekä myös hindujen Shivan tunnusmerkki. Kolmikärkiä on käytetty kalastusvälineenä ja aseena. Atraimet, joita käytetään esimerkiksi tuulastuksessa, voivat olla myös kolmikärkisiä.


title: Bruce Bennett

text: Bruce Bennett (19. toukokuuta 1906 – 24. helmikuuta 2007) oli yhdysvaltalainen näyttelijä ja urheilija.


title: Bruce Bennett

text: Bennett esiintyi Tarzanista tehdyissä elokuvissa ristimänimellään Herman Brix. Lisäksi hänellä oli rooli muun muassa film noir -elokuvassa "Mildred Pierce – amerikkalainen nainen" (1945). Bennett toimi myöhemmällä iällään myös liikemiehenä.


title: Bruce Bennett

text: Bennett rakasti urheilua ja kävi vielä 96-vuotiaana laskuvarjohyppäämässä. Hän voitti hopeaa kuulantyönnöstä kesäolympialaisista 1928 Amsterdamissa.


title: Bruce Bennett

text: Bennett saavutti sadan vuoden iän 19. toukokuuta 2006, mutta kuoli lonkkamurtuman komplikaatioihin alle vuosi tämän jälkeen.


title: Emilíana Torrini

text: Emilíana Torrini Davíðsdóttir (s. 16. toukokuuta 1977) on islantilainen laulaja, joka sai kansainvälistä suosiota albumillaan "Love in the Time of Science" vuonna 1999.


title: Emilíana Torrini

text: Torrinilla oli jo aiemmin menestyksekäs ura Islannissa, jossa hän debytoi albumilla "Spoon" (1994). Vuosina 1995–1997 Torrini toimi laulajana islantilaisessa elektronista ja kokeellista musiikkia soittaneessa yhtyeessä GusGus. Torrini on kiertänyt muun muassa Didon ja Stingin kanssa. Torrini tunnetaan myös "Taru sormusten herrasta" -elokuvatrilogian lopputekstien aikana soivasta kappaleesta ”Gollum’s Song”.


title: Emilíana Torrini

text: Torrinin isä on italialainen ravintoloitsija Salvatore Torrini ("Davíð Eiríksson").


title: Sept-Îlesin rautatieasema

text: Sept-Îlesin rautatieasema on rautatieliikennepaikka Sept-Îlesin kaupungissa Quebecin provinssissa Kanadassa. Se on Quebec North Shore and Labrador Railwayn eteläinen päätepiste ja malmijunien purkupaikka. Säännöllinen junaliikenne alkoi 1951. Nykyisin Sept-Îles on Tshiuetin Rail Transportationin Scheffervilleen liikennöivän henkilöjuna "Tshiuetinin" eteläinen pääteasema.


title: Sept-Îlesin rautatieasema

text: Liikennepaikan ratapiha jakaantuu kolmeen pääosaan, jotka ovat henkilöasema, varikkoalue ja malmiratapiha. Henkilöaseman raiteisto käsittää muutaman henkilö- ja tavaraliikenteen käyttöön varatun raiteen asemarakennuksen kupeessa. Varikkoalue sijaitsee sen ja malmiratapihan välissä.


title: Sept-Îlesin rautatieasema

text: Sept-Îles’n malmiratapiha muodostaa suuren paluusilmukan, jonka eteläisimmässä pisteessä on malmivaunujen tyhjentämiseen tarkoitettu vaununkaatolaite. Saapuvat malmijunat ajetaan tuloratapihalle, josta ne siirretään vaununkaatolaitteelle tyhjennettäväksi. Malmivaunuissa on pyörivät kytkimet, joten vaunuja ei irroteta tyhjentämisen ajaksi. Kaatolaite kääntää vaunun ylösalaisin, jolloin kuorma purkautuu alapuolella olevaan kuljetinlaitteeseen. Vaunun tyhjennyttyä se käännetään oikein päin, ja seuraava vaunu siirretään kaatolaitteeseen.


title: Sept-Îlesin rautatieasema

text: Malmiratapihan varsinainen raiteisto muodostuu tuloratapihasta ja lähtöratapihasta, joilla kummallakin on pituutta noin kolme kilometriä.


title: Maastohiihdon maailmancup 1982–1983

text: Maastohiihdon maailmancup 1982–1983 oli historian toinen maastohiihdon maailmancup. Se alkoi 12. joulukuuta 1982 ja päättyi 27. maaliskuuta 1983.


title: Ylpeys ja ennakkoluulo (vuoden 2005 elokuva)

text: Ylpeys ja ennakkoluulo on vuonna 2005 valmistunut Joe Wrightin ohjaama, Jane Austenin samannimiseen romaaniin perustuva elokuva, jonka pääosissa nähdään Keira Knightley ja Matthew Macfadyen.


text: Elokuva kertoo Bennetien perheestä, johon kuuluu viisi tytärtä, äiti ja isä. Rouva Bennet tahtoo naittaa kaikki tyttärensä mahdollisimman nopeasti, jotta perheen talous olisi turvattu. Ongelmia aiheuttaa vain perheen toiseksi vanhin tytär Elizabeth, joka ei tahdo naimisiin mistään hinnasta. Ajatukset muuttuvat, kun Bennetien lähelle muuttaa rikas poikamies herra Bingley ja tämän vielä rikkaampi ystävä herra Darcy. Perheen vanhin tytär Jane kiinnittää Bingleyn huomion ja monen mutkan kautta he päätyvätkin naimisiin. Darcy ja Elizabeth eivät aluksi pidä toisistaan, mutta tunteet muuttuvat kun Elizabeth huomaa ettei Darcy olekaan niin ylpeä kuin päältä näyttää. Lopulta Darcy ja Elizabeth päättävät avioitua.


title: Kapa Dêch

text: Kapa Dêch on mosambikilainen maailmanmusiikkiyhtye, joka perustettiin Maputossa huhtikuussa 1996.


title: Kapa Dêch

text: Kapa Dêch on saavuttanut huomattavaa suosiota kotimaassaan, mutta sillä on myös kansainvälinen ura. Debyyttialbumi "Katcume" nauhoitettiin Pariisissa 1998.


title: Kapa Dêch

text: Kapa Dêch on kiertänyt ulkomailla, muun muassa Ruotsissa ja Norjassa. Yhtyeelle myönnettiin vuonna 1997 Hararessa Music Crossroads -juhlapalkinto. Vuonna 2000 yhtye sai kotimaassaan vuoden parhaan yhtyeen Ngoma-palkinnon.


title: Union Station (Winnipeg)

text: Union Station on Winnipegin kaupungissa Manitoban provinssissa Kanadassa sijaitseva rautatieasema. Se on myös kaupungin ainoa henkilöliikenteen käytössä oleva asema.


title: Union Station (Winnipeg)

text: Asema valmistui vuonna 1911, ja sen rakennuttivat Canadian Northern Railway, National Transcontinental Railway ja Grand Trunk Pacific Railway. Kaupungin keskustassa lähellä The Forksia sijaitsevan uusklassisen rakennuksen suunnittelijoina toimivat arkkitehdit olivat suunnitelleet myös New York Cityn Grand Central Terminalin.


title: Union Station (Winnipeg)

text: Nykyisin VIA Rail Canada on Union Stationin ainoa henkilöliikennettä hoitava rautatieoperaattori. Toronton ja Vancouverin välillä liikennöivä VIA Railin pikajuna "The Canadian" pysähtyy asemalla. "The Canadianista" on vaihtoyhteys VIA Railin toiseen, Winnipegin ja Churchillin välillä liikennöivään "Hudson Bay" -henkilöjunaan.


title: Anna Bolena

text: Anna Bolena on Gaetano Donizettin säveltämä lyyrinen tragedia, joka on kaksinäytöksinen. Oopperan italiankielisen libreton kirjoitti "Felice Romani", ja hän käytti pohjanaan "Ippolito Pendemonten" näytelmää "Enrico VIII ossia Anna Bolena" sekä "Alessandro Pepolin" näytelmää "Anna Bolena". Molemmat näytelmät kertovat Englannin kuningas Henrik VIII:n toisen puolison, Englannin kuningattaren, Anna Boleynin () elämästä. Oopperan kantaesitys oli 26. joulukuuta 1830 Milanon Teatro Carcanossa.


title: Anna Bolena

text: Anna Bolenaa voidaan pitää säveltäjänsä varsinaisena läpimurtona. Donizetti oli saavuttanut oopperoillaan jo jonkin verran suosiota kansan parissa 1820-luvulla, mutta vasta Anna Bolena toi hänelle kansainvälistä mainetta ja kriitikoiden hyväksynnän. Esimerkiksi Lontoossa oopperaa esitettiin jo vuoden 1831 heinäkuussa. Oopperaan kirjoitettua "Annan" (sopraano) ja "Jane Seymourin" (mezzosopraano) välistä kohtausta pidetään yhtenä oopperakirjallisuuden hienoimmista duetoista.


title: Anna Bolena

text: Anna Bolenaa ei esitetty kovin usein 1800-luvun loppupuolella tai 1900-luvun alkuvuosikymmeninä. Kuitenkin toisen maailmansodan jälkeen se on ollut useasti eri oopperatalojen ohjelmistossa. Vuoden 1957 huhtikuussa ooppera esitettiin Milanon Teatro alla Scalassa. Annan roolissa esiintyi Maria Callas, ja produktion ohjaajana toimi Luchino Visconti. Kumpainenkin keräsi esityksistä ylistäviä arvioita.


title: Anna Bolena

text: Nykyisin Anna Bolena kuuluu oopperakirjallisuuden merkkiteoksiin ja keskeisten oopperatalojen ohjelmistoon. Oopperasta on tehty myös joitakin äänityksiä, joskin kokonaiset studiolevytykset ovat harvassa. Oopperan nimiroolia ovat Maria Callasin lisäksi esittäneet menestyksellisesti esimerkiksi Leyla Gencer, Beverly Sills, Montserrat Caballé, Renata Scotto ja Edita Gruberova.


title: Anna Bolena

text: Oopperan keskeiset roolit sekä niiden esittäjät kantaesityksessä 26. joulukuuta 1830:


title: Nordforsk

text: NordForsk on vuonna 2005 perustettu Pohjoismaiden koulutus- ja tutkimusministerineuvoston alainen itsenäinen laitos, joka vastaa tutkimus- ja tutkijankoulutusalan pohjoismaisesta yhteistyöstä. Lisäksi NordForsk tekee yhteistyötä Nordic Innovationin kanssa.


title: Nordforsk

text: NordForskin keskeisiä toimijoita ovat kansalliset tieteelliset toimikunnat, muut tutkimusrahoitusta tarjoavat tahot sekä yliopistot. NordForskin tukijärjestelmien tavoitteena on vahvistaa tiedon ja osaamisen vaihtoa, liikkuvuutta sekä yhteispohjoismaista koulutus- ja tutkimusaluetta.


title: Nordforsk

text: Organisaation rahoituksesta vastaavat Pohjoismaiden ministerineuvosto sekä eri maiden kansalliset tutkimusrahoitusorganisaatiot. Vuonna 2011 rahoitus oli noin 15 miljoonaa euroa.


title: Kummitusjuttu

text:
Kummitusjuttu on perinteinen tai kaupunkitarina yliluonnollisesta tapahtumasta, jossa esiintyy epätodellisia ja pelottavia hahmoja eli kummituksia. Kummituksen ilmestyminen saattaa liittyä selvittämättä jääneeseen tapahtumaan, vääryyden tunnustamiseen tai kostamiseen. Kummitusjuttujen kertominen on perinteinen kauhuviihteen muoto.
Perinteinen Suomessa kerrottu kummitusjuttu on esimerkiksi tarina väärennetystä mitasta: Rikkaan talon isäntä kuolee. Jonkin ajan kuluttua isännän haamu ilmestyy talon pojalle sanoen: "Kapassa on kaksi pohjaa." Talossa viljan mittaamiseen käytetty puuastia eli kappa tutkitaan ja siinä tosiaan on valepohja, jonka avulla isäntä on pettänyt viljakaupoissa. Kun valepohja poistetaan, kummitus ei enää ilmesty.


title: Kummitusjuttu

text: Nykyaikaisena kummitusjuttuna kerrotaan vaikkapa tarinaa katoavasta liftarista: Autoon otetaan esimerkiksi pimeältä tieltä peukalokyytiläinen, joka jonkin ajan kuluttua onkin kadonnut takapenkiltä. Tarinaan voi liittyä lähellä liftarin kyytiinnousupaikkaa tapahtunut murha.


title: Luettelo palloilusarjojen Suomen mestareista vuodelta 2006

text: Luettelo miesten palloilusarjojen Suomen mestareista vuodelta 2006


title: Venezuelan lippu

text: Venezuelan lippu on Venezuelan tunnus vaakunan ja hymnin ohella ja se on vuodelta 1811, jolloin maa itsenäistyi Espanjan siirtomaavallasta niiden maakuntien osalta, jotka olivat tuolloin Francisco de Mirandan joukkojen hallinnassa. Lippu pohjautuu Kolumbian ja Ecuadorin lippujen tavoin Miradan ja häntä seuranneen Simon Bolivarin käyttämään kapinalippuun.


title: Venezuelan lippu

text: Lippu on jaettu kolmeen yhtä suureen vaakaraitaan, joiden värit ovat ylhäältä alas keltainen, sininen ja punainen. Sen lisäksi lipussa on kahdeksan tähteä sinisen raidan keskellä ja Venezuelan vaakuna lipun yläosassa.


title: Venezuelan lippu

text: Venezuelan lipun pohjana toimineen kapinalipun ja seudulla ensimmäisenä vapautustaistelujen jälkeen itsenäistyneen Haitin lipun värien juuret ovat Ranskan vallankumouksen trikolorissa, josta valkoinen korvattiin keltaisella. Keltainen symbolisoi siirtomaavallasta vapautettujen Etelä-Amerikan kansoja. Miranda tulkitsi lippunsa värejä seuraavasti:


title: Venezuelan lippu

text: Lipun värit symboloivat:


title: Venezuelan lippu

text: Lippu on itsenäistymisen jälkeen muuttunut useaan otteeseen. Vuonna 1811 keltainen kattoi puolet lipusta ja nurkkakulman peitti vaakuna. Kun Venezuela irrottautui itsenäiseksi Suur-Kolumbiasta 1830, vaakunaa vaihdettiin ja se sijoitettiin lipun keskelle. Vuodesta 1836 lähtien raidat muutettiin yhtä levyiksi. Käyttöön tuli puhdas trikolori. 1859 lipun keltaiseen osaan sijoitettiin seitsemää itsenäisyysjulistuksen tehnyttä maakuntaa kuvaavasti seitsemän sinistä tähteä, mutta jo samana vuonna tähtien lukumäärä nostettiin kahteenkymmeneen kunkin maakunnan mukaan. Sen jälkeen vuosien 1863–2006 lipussa oli seitsemän tähteä, aluksi ryppäänä, sitten kehänä ja lopulta kaarena. Seitsemän tähteä edustivat itsenäisyysjulistuksen allekirjoittajaprovinsseja Barcelonaa, Barinasia, Caracasia, Cumanáa, Margaritaa, Méridaa ja Trujilloa. Vuonna 2006 lippuun lisättiin kahdeksas, "voiton ja tulevaisuuden" tähti edustamaan Venezuelan Guayanaa. Samalla vaakunan hevonen muutettiin juoksemaan vasemmalle, sillä vasemmistopopulisti presidentti Hugo Chavez edellytti viittausta tämänsuuntaiseen matkaan.


title: S.H.E

text: S.H.E (, pinyin: nǚ péngyŏu) on kolmen taiwanilaisen tytön muodostama yhtye, joka soittaa pop/rockia. Yhtyeen jäsenet ovat Selina Ren, Hebe Tian, ja Ella Chen. Yhtye perustettiin vuonna 2000 Universal 2000 Talent and Beauty Girl Contest -kilpailun voittajana, ja sen ensimmäinen levy "Girls Dorm" ilmestyi 11. syyskuuta 2001. Sen jälkeen yhtye on julkaissut vielä 10 albumia.


title: Eragon (hahmo)

text: Eragon on Christopher Paolinin kirjoittaman Perillinen-kirjasarjan päähenkilö. Eragon on tarinan alussa 15-vuotias poika, joka asuu pienessä kylässä nimeltä Carvahall, joka sijaitsee Palancarinlaaksossa Selkärankavuoriston vieressä. Eragonin perheeseen kuuluvat hänen serkkunsa Roran, Garrow-eno ja Eragonin lohikäärme Saphira.


title: Eragon (hahmo)

text: Eragon löytää metsästysretkellä ollessaan sinisen kiven, joka ilmestyy yhtäkkiä hänen eteensä. Myöhemmin kivi osoittautuu lohikäärmeen munaksi. Munasta syntyy lohikäärmeenpoikanen, Saphira, jonka Eragon piilottaa metsään. Kuningas Galbatorixin valtakuntaa palvelevat Ra'zacit tappavat Garrow'n jahdatessaan Eragonia, ja Eragon pakenee Carvahallista salaperäisen tarinankertojan, Bromin mukana, aikomuksenaan etsiä ja tappaa Ra'zacit. He matkaavat pitkiä matkoja joiden aikana Brom kouluttaa Eragonia magiassa ja taistelussa. Dras-Leonasta lähdön jälkeen Brom menehtyy ra'zacien yllätyshyökkäyksessä, mutta Eragonin pelastaa Murtagh, jonka kanssa he pelastavat haltiaprinsessa Aryan varjon nimeltä Durza vankeudesta, mutta tämä on tappavan myrkytyksen kourissa. Niinpä Eragon ja Murtagh päättävät lähteä kohti Vardeneita, jotka voisivat pelastaa Aryan ja ottaa Valtakunnan jahtaaman nelikon (Eragon, Murtagh, Arya ja Saphira) suojelukseensa.Pitkän matkan jälkeen Eragon saapuu Vardeneiden ja kääpiöiden luo Farthen Dûriin, ja nämä pelastavat Aryan. Kirjan lopussa käydään Farthen Dûrissa taistelu Vardeneiden ja Valtakunnan välillä, jossa Eragon tappaa Durzan Saphiran ja Aryan avulla, ja Vardenit voittavat taistelun.


title: Eragon (hahmo)

text: Eragon matkaa Ellesmeraan, haltioiden kaupunkiin ,missä hän käy koulutuksensa loppuun Oromis-nimisen haltian ja lohikäärmeratsastajan johdolla. Ellesmerassa Eragon rakastuu Aryaan, mutta Arya ei voi vastata hänen tunteisiinsa heidän suuren ikäeronsa ja Eragonin koulutuksen takia. Eragonin koulutus jää kesken, koska hän joutuu lähtemään sotaan, joka on syttymässä Valtakunnan ja Vardeneiden välille. Palavien tasankojen taistelussa Vardenit lyövät Valtakunnan, ja Eragon kohtaa uuden Valtakuntaa palvelevan lohikäärmeratsastajan, joka paljastuu hänen kuolleeksi lavastetuksi ystäväkeen Murtaghiksi. Tämä kertoo että heidän olevan veljeksiä, ja heidän vanhempiensa olevan viimeinen Valapatto Morzan ja Selena. Murtagh poistuu taistelusta vieden mukanaan Zar'rocin, Eragonin miekan, joka taannoin kuului Morzanille, mutta Brom otti sen surmattuaan tämän kaksintaistelussa.


title: Eragon (hahmo)

text: Eragon, Saphira ja Roran matkustavat Helgrindiin, Ra'zacien linnakeeseen, ja tutkivat sitä. Roran tappaa yhden Ra'zacin ja Saphira lyö Lethrblakan. He löytävät Katrinan, ja Eragon löytää Sloanin, Carvahallin petturin, sokeana ja vangittuna. Eragon päättää jäädä Helgrindiin, Saphiran toivomuksia vastaan. Sitten Saphira lähtee Helgrindistä Roranin ja Katrinan kanssa. Eragon lyö toisen Ra'zacin ja saa lisää tietoa Valtakunnasta. Eragon pelastaa Sloanin, lähtee Helgrindistä, ja ottaa yhteyden Islanzadiin kysyäkseen mitä tehdä Sloanin kanssa. Hänelle paljastuu Sloanin tosi nimi, ja komentaa Sloanin tosi nimellään matkustamaan Du Weldenvardenia kohti. Hän mainitsee Sloanille että jos hän muodostaa itsensä uudelleen, hänen tosi nimensä muuttuisi, ja hän ei olisi enää sidoksissa Eragonin taikaan, mutta ei mainitse että haltiat voisivat myös palauttaa hänen näkönsä, sillä Sloan saattaisi huijata haltioita tekemään tämän.


title: Eragon (hahmo)

text: Eragon pakenee Valtakuntaa ja liittyy taas Vardeneiden joukkoon, missä hänellä on muutamia asioita tehtävänään, ja kun Roran ja Katrina ovat juuri menossa vihille muutama sotilas ilmestyy. Nämä sotilaat vaikuttavat heikoilta, mutta he eivät voi tuntea kipua ja aiheuttavat tämän takia kaaoksen. Samaan aikaan Murtagh ja Thorn ilmestyvät ja koittavat kidnapata Eragonin ja Saphiran. Eragon kertoo Murtaghille, että tämä ja Thorn voivat muuttaa tosi nimiänsä ja täten vapauttaa itsensä Galbatorixin valasta, mutta he taistelevat kuitenkin. Saphira todistaa olevansa vahvempi kuin Thorn ja kolmentoista haltian voimin mukaan lukien Arya hän päihittää Murtaghin. Mutta Eragon pyörtyy yrityksestä ja Murtagh ja Thorn pakenevat. Sitten hän vihkii Roranin ja Katrinan perinteisessä seremoniassa.


title: Eragon (hahmo)

text: Sitten Eragon tekee kolme kultalahjoitusta. Hän antaa yhden niistä nylkijä Gedricille, jolta Eragon varasti kolme härännahkaa "Eragon"-kirjassa. Hän antaa toisen Helenille, Jeodin vaimolle, tehdäkseen heidän avioliittonsa onnellisemmaksi. Hän muuttaa kolmannen kahdeksi kultasormukseksi, jotka hän vahvistaa magialla ja antaa ne Roranille ja Katrinalle jotta he voivat löytää toisensa mistä tahansa.


title: Eragon (hahmo)

text: Eragonin edessä on ongelma. Lopullinen taistelu Galbatorixia vastaan lähestyy, ja Eragonilla ei vieläkään ole mitään keinoa voittaa kuningasta. Eikä asiaa auta että Glaedr, ei suostu puhumaan hänelle. Ja kun Nasuada kaapataan Murtaughin toimesta, alkaa vaikuttaa siltä, että Vardenit ovat hävinneet sodan. Miten Eragon voi voittaa Galbatorixin kaltaisen ylivoimaisen vastustajan?


title: Tiina Krohn

text: Tiina Elisabet Krohn (ent. "Kaila" o.s. "Krohn", s. 16. elokuuta 1951 Helsinki) on suomalainen kirjailija.


title: Tiina Krohn

text: Krohn opiskeli Helsingin yliopistossa kirjallisuutta ja teoreettista filosofiaa. Vapaa kirjailija hän on ollut vuodesta 1982, jota ennen hän työskenteli mainostoimistoissa. Krohnin tunnetuin teos on romaani "Bruno", joka oli Finlandia-palkintoehdokkaana 1990. Se kertoo 1500-luvulla eläneestä filosofista Giordano Brunosta.


title: Tiina Krohn

text: Krohn oli 1971–2001 naimisissa Kai Kailan kanssa. Hän käytti Kaila-sukunimeä vuoteen 2004 saakka. Krohnin vanhemmat ovat kirjallisuustieteen professori Eino Krohn ja näyttelijä Kerttu Krohn (o.s. Salonen). Hänen veljensä on kirjailija Aarni Krohn ja sisarensa näyttelijä Heidi Krohn.


title: Aarni (nimi)

text: Aarni on suomalainen miehen etunimi.


title: Aarni (nimi)

text: Aarni on muunnos muinaissaksalaisesta nimestä Arnold, joka tarkoittaa "kotkan tavoin hallitsevaa". Tällöin nimi olisi samaa alkuperää kuin Aarne ja Aarno. Toisaalta "aarni" on suomalaisessa kansanuskossa "henkiolento, aarteiden vartija".


title: Aarni (nimi)

text: Kansanvalistusseuran Kalenterissa Aarni esiintyi vuonna 1883, jolloin se asetettiin Edmundin ("omaisuuden vartija") päivälle 16. marraskuuta. Suomen almanakkaan nimi pääsi 1929 nykyiselle päivälleen.


title: Aarni (nimi)

text: "Väestörekisterikeskuksen" mukaan Suomessa on ollut kirjoilla kesäkuun 2017 alkuun mennessä 2675 Aarni-nimistä miestä ja alle 20 naista. Nimi on viime aikoina nopeasti yleistynyt viime vuosikymmeninä: vuosina 1960–1979 Suomessa nimettiin vain 155 Aarnia ja vuosina 1980–1999 348, mutta vuoden 2000 alusta 19. helmikuuta 2018 mennessä Aarni on Suomessa annettu nimeksi jo 1 692 henkilölle. 1. tammikuuta 2010 – 21. helmikuuta 2018 Suomessa nimettiin 1 153 Aarnia, hieman enemmän kuin 1900-luvulla yhteensä (1 072).


title: Enrico Bombieri

text: Enrico Bombieri (s. 26. marraskuuta 1940, Milano, Italia) on italialainen matemaatikko. Hän on tunnettu työstään lukuteorian, algebrallisen geometrian ja analyysin parissa. Bombieri palkittiin vuonna 1974 Fieldsin mitalilla.


title: Enrico Bombieri

text: Bombierin–Vinogradovin teoreema on yksi seulamenetelmän keskeisistä sovelluksista. Sillä voidaan tutkia muun muassa Dirichlet'n lausetta alkulukujen esiintymisestä aritmeettisessa jonossa. Vuonna 1976 Bombieri kehitti asymptoottisen seulamenetelmän.


title: Mihail Južnyi

text: Mihail Mihailovitš Južnyi (, s. 25. kesäkuuta 1982 Moskova, Venäjän SFNT, Neuvostoliitto) on venäläinen tennispelaaja. Hän on 183-senttinen, oikeakätinen ja 73-kiloinen pelaaja, joka aloitti ammattilaisuransa vuonna 1999. Hän on elokuuhun 2012 mennessä ansainnut rahaa yli 9,5 miljoonaa Yhdysvaltain dollaria. Hän on korkeimmillaan ollut miesten maailmanlistan kahdeksas. Hän on urallaan voittanut kahdeksan kaksinpeliturnausta, ja pelaamistaan kaksinpeleistä hän on voittanut 390 ja hävinnyt 281 . Nelinpelissä hän on voittanut kahdeksan turnausta, viimeksi helmikuussa 2012.


title: Mihail Južnyi

text: Maailman huipputasolla Južnyi tuli tunnetuksi pelatessaan itsensä vuoden 2006 viimeisessä Grand Slam -turnauksessa, Yhdysvaltain avoimissa välieriin asti häviten tuolloin Andy Roddickille erin 6–7(5), 6–0, 7–6(3) ja 6–3. Puolivälierissä hän voitti maailmanlistan kakkosen Rafael Nadalin erin 6–3, 5–7, 7–6(5) ja 6–1.


title: Mihail Južnyi

text: Ensimmäisen turnausvoittonsa Južnyi saavutti Stuttgartissa vuonna 2002 ja toisen Pietarissa vuonna 2004. Vuonna 2007 hän voitti Rotterdamin tennisturnauksen ja pääsi myös Dubain turnauksen loppuotteluun, mutta hävisi Roger Federerille erin 6–4, 6–3. Tammikuussa 2008 hän voitti Chennain turnauksen kukistaessaan loppuottelussa Rafael Nadalin erin 6–0, 6–1. Australian avoimissa hän selviytyi puolivälieriin.


title: Air One

text:
Air One oli italialainen lentoyhtiö, jonka pääkonttori sijaitsi Roomassa.
Sen kotikenttiä ovat Linaten lentoasema, Leonardo da Vincin kansainvälinen lentoasema ja
Torinon kansainvälinen lentoasema. Air One ja Alitalia yhdistyivät tammikuussa 2009, ja nimi Air One poistui käytöstä vuonna 2014.


title: Air One

text:
Air One lensi Albengaan, Algheroon, Bariin, Bolognaan, Brindisiin,
Cagliariin, Cataniaan, Cuneoon, Firenzeen, Genovaan, Lamezia Termeen, Lampedusaan, Milanoon, Napoliin, Palermoon, Pantelleriaan, Pescaraan, Pisaan, Reggio di Calabriaan, Roomaan, Trapaniin, Triesteen, Torinoon ja Venetsiaan.


title: Air One

text: Ulkomailla se lensi Ateenaan, Barcelonaan, Berliiniin, Kööpenhaminaan, Lontooseen ja Pariisiin.


title: Air One

text: Toimintansa aikana Air One käytti seuraavia konetyyppejä:


title: Koskisen perhe

text: Koskisen perhe oli Ari ja Vesa Koskelan luoma sarjakuvaperhe, jonka elämää saattoi seurata humoristisesta Pahkasika-lehdestä. Sillä tehtiin pilaa "ihanteellisten" ydinperheiden elämästä. Koskisen perhe kertoi keskiluokkaisesta ja hyvin uskonnollisesta suomalaisesta pikkuporvariperheestä. Perheeseen kuuluivat isä, äiti, tytär ja poika. Isä, ammatiltaan konttoritoimihenkilö, on ehdoton perheenpää, ja nuhteettomasti kasvatetut ja hyväkäytöksiset lapset ovat ilman muuta luokkansa parhaimpia oppilaita. Iltaisin Koskisen perhe syö aina juhlaillallisen saman pöydän ääressä ja käy jumalanpalveluksessa joka sunnuntai. Näiden sarjakuvien juonikaava on sellainen, että kaikki on täydellistä siihen saakka, kunnes Koskisten tielle osuu suuri skandaali - äidin rakastaja, isän alkoholiongelmat tai huono koulutodistus - ja onni särkyy. Lopussa kaikki kuitenkin paljastuu aina suureksi väärinkäsitykseksi tai ongelmat lakaistaan maton alle ja perheen elämä palaa jälleen vanhoihin uomiinsa.


title: Kotivara (turvallisuus)

text: Kotivara on kotitaloudessa käytettävä varmuusvarasto. Se tarkoittaa kotiin varattavaa tavaraerää, jonka tarkoitus on turvata toimeentulo poikkeusolosuhteissa. Suomessa viranomaiset suosittelevat kotivaran varaamista noin viikon ajalle.


title: Kotivara (turvallisuus)

text: Kotivara sisältää perheen ruokatottumusten mukaisia elintarvikkeita, vettä, lääkkeitä (myös joditabletteja, sillä ne estävät radioaktiivisen jodin kertymisen kilpirauhaseen) sekä muita välttämättömyystavaroita kuten wc- ja muita hygieniatarvikkeita sekä riittävästi vettä myös peseytymiseen. Juomaveden varastointisuositus on 15 litraa henkeä kohden viikon ajaksi. Viranomaisten ohjeiden ja muiden viestien vastaanottamista varten sähkönjakelun katkettua tarvitaan verkkovirrasta riippumaton radiovastaanotin sekä siihen paristoja tai akku. Jotta akku olisi poikkeustilanteessa käyttökelpoinen, se tulee pitää valmiiksi täyteen ladattuna.


title: Kroatiankielinen Wikipedia

text: Kroatiankielinen Wikipedia ("Wikipedija na hrvatskom jeziku") on kroatiankielinen Wikipedian versio. Siellä oli 14. marraskuuta 2006 24 004 artikkelia ja 1. lokakuuta 2012 113 249 artikkelia. Nykyinen artikkelimäärä on noin .


title: Sikalansaari

text: Sikalansaari on saari Pieksämäen kunnassa Virtasalmen taajaman yhteydessä. Saari on asumaton.


title: Rabbe (etunimi)

text: Rabbe on miehen etunimi.


title: Rabbe (etunimi)

text: Nimen alkuperästä on monia selityksiä. Ensimmäisen mukaan nimi olisi muotoutunut pohjanmaalaisista Rabb- ja Rabbas-nimisistä taloista, jotka puolestaan ovat mahdollisesti Ragnvaldin muunnoksia. Toisen selityksen mukaan Rabbe on muunnos saksalaisesta nimestä "Rabe", joka on lyhentymä nimistä "Ratbold" ("neuvova valtias, isäntä") tai "Ratbod" ("neuvontuoja").


title: Rabbe (etunimi)

text: Kolmannen selityksen mukaan Rabbe on muunnos enkelinimestä Rafael, jonka merkitys on "Jumala parantaa". Neljäs vaihtoehto on saksan kielen sana "der Rabe", joka merkitsee korppia.


title: Rabbe (etunimi)

text: Suomessa Rabbe-nimen sai ensimmäisenä Wrede-suvun suomalaisen sukuhaaran kantaisä Rabbe Gottlieb Wrede (s. 1742), joka nimettiin saksalaisen sukulaisen mukaan. Suomen ruotsalaisessa kalenterissa nimi on ollut vuodesta 1929 lähtien.


title: Rabbe (etunimi)

text: Suomessa on Väestörekisterikeskuksen mukaan 1900-luvun alusta vuoden 2009 loppuun 236 miestä saanut nimekseen Rabbe.


title: Puralansaari

text: Puralansaari on pieni saari Salmenjärvessä Pieksämäellä. Saari sijaitsee lähellä Virtasalmen taajamaa. Se on asumaton.


title: Puralansaari

text: 1700-luvun kartoissa Salmenjärven nimi on Häyhteenselkä ja saaren nimi Lamposaari.


title: Don Pasquale

text: Don Pasquale on Gaetano Donizettin kolminäytöksinen, italiankielinen koominen ooppera (Opera buffa). Säveltäjä kirjoitti libreton yhteistyössä Givanni Ruffinin kanssa. Libretto perustuu puolestaan Angelo Anellin librettoon, jonka sävelsi ensiksi Stefano Pavesi nimellä "Ser Marcantonio" (1810).


title: Don Pasquale

text: Kun Donizetti sävelsi tätä oopperaa, niin hänet oli juuri palkattu musiikinjohtajaksi ja säveltäjäksi Itävallan keisarin Ferdinand I:n hoviin. Don Pasquale oli hänen 64. oopperansa kaikkiaan todennäköisesti 66 oopperan tuotannosta.


title: Don Pasquale

text: Oopperan ensi-ilta oli Pariisin Italialaisessa teatterissa Théâtre Italien 3. tammikuuta 1843. Esityksen pääosissa olivat Giulia Grisi (Norina), Luigi Lablache (Don Pasquale), Antonio Tamburini (Malatesta), Giovanni Mario (Ernesto) sekä Federico Lablanche (notaari).


title: Christina Cock

text: Christina Clay Cock (25. joulukuuta 1887 – 22. toukokuuta 2002) on tiettävästi kaikkien aikojen pitkäikäisin australialainen. Hän oli kuollessaan 114 vuotta ja 148 päivää vanha.


title: Christina Cock

text: Cock syntyi Victoriassa ja meni vuonna 1913 naimisiin Wilbert Cockin kanssa. Avioliitto kesti yli 70 vuotta ja päättyi vasta miehen kuolemaan 96-vuotiaana. Parilla oli kolme lasta. Cock itse oli yksi vanhempiensa 11 lapsesta.


title: Christina Cock

text: Christina Cockista tuli iäkkäin elossa oleva australialainen 110-vuotiaan Ada Cleggettin kuoltua 8. joulukuuta 1995. Cock oli tällöin 107-vuotias. Hän rikkoi Australian kaikkien aikojen pitkäikäisyysennätyksen marraskuussa 2000.


title: Christina Cock

text: Cock oli ennen kuolemaansa 114-vuotiaana maailman toiseksi tai kolmanneksi vanhin elossa oleva ihminen. Hän on kuitenkin yhä Australian vanhimmaksi elänyt, eikä yksikään muu australialainen ole vielä onnistunut saavuttamaan 114 eikä tiettävästi edes 113 vuoden ikää.


title: Christina Cock

text: Tyttären mukaan Cockin kuolema oli rauhallinen. Viimeisenä elinpäivänään hänellä oli ollut infektio keuhkoissaan, ja hän kuoli nukkuessaan sydämen pysähdyttyä.


title: Blut und Krieg

text: Blut und krieg on Moonbloodin ensimmäinen täyspitkä albumi. C-kasetti julkaistiin maaliskuussa 1997. Sitä painettiin vain 666 kappaletta. Sombre Records julkaisi marraskuussa 1998 LP-version kyseisestä albumista. LP-versiota painettiin vain 333 kopiota.


title: Katherine Plunket

text: Katherine Plunket (22. marraskuuta 1820 – 14. lokakuuta 1932) oli vanhin tunnettu ihminen Irlannin historiassa.


title: Katherine Plunket

text: Plunket oli perheensä kuudesta lapsesta vanhin. Hän tapasi Sir Walter Scottin kesällä 1825 ja vietti suurimman osan aikuisiästään Irlannissa. Nuoruudessaan hän kylläkin teki jatkuvasti matkoja mantereelle.


title: Katherine Plunket

text: Plunket oli huomattavan terve vanhoille päivilleen asti. Ensimmäinen vaikeampi tapaus oli 102-vuotiaana sairastettu keuhkoputkentulehdus.


title: Katherine Plunket

text: Plunket täytti 100 vuotta vuonna 1920 ja 110 vuonna 1930. Hän kuoli 14. lokakuuta 1932 runsasta kuukautta ennen kuin olisi viettänyt 112-vuotispäiväänsä. Hän ei koskaan ollut naimisissa, ja hänen viimeinen elossa ollut sisaruksensa Gertrude kuoli vuonna 1924.


title: Annette Soronen

text: Annette Tuominen (oik. Annette Säde Maria Soronen, omaa sukua Tuominen, s. 29. lokakuuta 1947 Oulu) on suomalainen laulaja.Hänen veljensä Jarmo, Jamppa Tuominen, oli 1980-luvulla platinamyyntiin yltänyt iskelmälaulaja. Hänen isänsä, Turo Tuominen, oli Oulun kaupunginorkesterin pitkäaikainen sellisti.


title: Annette Soronen

text: Ensimmäisen kerran Annette esiintyi julkisesti 6-vuotiaana Oulussa Heinäpään seurakuntakodilla. Hän esitti tuolloin 4-vuotiaan veljensä Jarmon kanssa yhdessä laulun "Tuuli puita huokailee". Kansakoulun käytyään Annette pääsi töihin musiikkiliike Westerlundille. Työn ohessa hän opiskeli Oulun musiikkiopistossa klassista laulua. Vuonna 1962 Annette liittyi oululaisen Pertti Haipolan nuoriso-orkesteriin toiseksi laulusolistiksi. Aikaisemmin laulusolistina kyseisessä kokoonpanossa oli vuotta aiemmin aloittanut hänen veljensä Jarmo 12-vuotiaana.


title: Annette Soronen

text: Vuonna 1966 levy-yhtiö Scandia järjesti laulukilpailun, jonka tarkoituksena oli löytää yhtiölle Ann Christine -tyyppinen iskelmälaulaja. Kilpailun voitti Annette Tuominen ja toiseksi sijoittui Kristina Hautala. Tuominen sai kilpailun palkintona Scandian kanssa neljän vuoden levytyssopimuksen. Annetten ensimmäinen levytys, vuonna 1966 ilmestynyt single "Troikka / Alaska" ei vielä ollut suuri menestys, mutta seuraavan vuoden kesällä ilmestynyt jenkka "Kenen syy" teki jo Tuomisen laulajana tunnetuksi, kun levy soi radiossakin usein. Hän levytti Scandialle kaikkiaan viisi singleä vuosina 1966–68.


title: Annette Soronen

text: Vuosina 1967–69 Tuominen työskenteli Hämeenlinnassa ohjelmatoimisto Mainos-Musiikin palkkalistoilla. Avioiduttuaan muusikko Juhani Sorosen kanssa hän omaksui pitkäksi aikaa perheenemännän roolin.


title: Annette Soronen

text: Annette Tuomisen nuorempi veli Jarmo "Jamppa" Tuominen pääsi lopullisesti pinnalle vuonna 1977 levytyksellään, Veikko Juntusen säveltämällä kappaleella "Aamu toi, ilta vei". Levyn julkaisi Suomessa juuri toimintansa aloittanut kansainvälinen CBS-yhtiö. Huomattuaan, että nimi Tuominen lisäsi kummasti äänilevyjen myyntiä, yhtiön tuottaja Seppo Matintalo haki esille myös Jampan sisaren Annetten, joka levytti sitten CBS-yhtiölle vuonna 1981 ilmestyneen ainoaksi omaksi levykseen jääneen LP-albuminsa "Annette Tuominen". Sitä ennen hän oli esiintynyt viidellä kappaleella laulusolistina kahdella CBS-yhtiön tanssimusiikkialbumilla "Uudet humppasuosikit" (1978) ja "Tanssi kanssani" (1979). 1980-luvun puolivälin tienoilla Annette Tuominen palasi työelämään ja onkin siitä lähtien toiminut kotikaupungissaan Oulussa koulunkäyntiavustajana.


title: Annette Soronen

text: Viimeisen kerran Annette Tuominen esiintyi laulajana suurelle yleisölle Jamppa Tuomisen muistokonsertissa toukokuussa 1999. Tilaisuus järjestettiin Oulussa Madetojan salissa ja mukana oli useita Jampan aikana tunnetuksi tulleita laulusolisteja. Samana vuonna ilmestyi myös Annette Tuomisen levyttämä Jamppa Tuomisen säveltämä kappale "Kaipuuni on uskomaton".


title: Sangar

text: Sangar () eli Sangaar () on taajama ja Kobjain ulusin eli Kobjain piirin hallinnollinen keskus Sahan tasavallassa Lenan oikealla rannalla. Jakutskiin on täältä vesiteitse 330 kilometriä.


title: Sangar

text: Sangar on asukasluvultaan suurin Kobjain piirin 12 kunnasta. Sangariin kuuluvat keskustaajaman lisäksi Aviaportin ja Smoroditšnyin kylät.


title: Sangar

text: Sangar perustettiin vuonna 1928 paikkakunnalta löytyneen hiiliesiintymän yhteyteen.


title: Sangar

text: Asukasluvun kehitys:


title: Shaun of the Dead

text: Shaun of the Dead (televisiolevityksessä myös Shaun, kuolleiden kunkku) on vuonna 2004 ensi-iltansa saanut brittiläis-ranskalainen kauhukomediaelokuva. Elokuvan on ohjannut Edgar Wright.


title: Shaun of the Dead

text: Elokuva on Simon Peggin ja Edgar Wrightin "Three Flavours Cornetto trilogy" -sarjan ensimmäinen osa. Sarjaan kuuluvat myös elokuvat "Hot Fuzz" (2007) ja "The World's End" (2013).


title: Shaun of the Dead

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Shaun of the Deadin" sekä sitä seuraavan "Hot Fuzzin" kaikkien aikojen sadan parhaan komedian listalle.


title: Shaun of the Dead

text: Elokuva kertoo Shaunista, jonka elämä ei ole parhain päin. Hänellä on huono työpaikka, ja hänen parisuhteensa Lizin kanssa on heikoilla kantimilla. Vuosipäivänään Shaun ei saa Lizin lempiravintolasta pöytää varattua ja ehdottaa juhlapaikaksi kantapubiaan Winchesteriä, jolloin Liz jättää Shaunin. Pian mystinen epidemia herättää kuolleet henkiin, jotka alkavat pian etsiä eläviä ihmisiä tarkoituksenaan syödä heidät. Shaun, yhdessä ystävänsä Edin kanssa, päättävät hakeutua suojaan Winchesteriin. He ottavat mukaansa Shaunin äidin Barbaran, tämän miehen Phillipin, Lizin ja tämän ystävät Davidin ja Diannen. Phillip kuolee matkalla, mutta muut pääsevät Winchesterin oville matkimalla zombeja.


title: Shaun of the Dead

text: Tilanne riistäytyy sisällä iltaa kohden käsistä, kun Barbara kuolee aiemmin saamaansa puremaan. Davidin tullessa yhteistyökyvyttömäksi lauma zombeja pääsee sisään pubiin, tappaen tämän. Dianne katoaa zombien sekaan, Ediä purraan ja Shaun sekä Liz yrittävät keksiä pakokeinoa baaritiskin puolelta. Kolmikko syöksyy lattiassa olevasta luukusta sisään, ja toivo näyttää hiipuneen. Shaunin ja Lizin välien jälleen lämmitessä Shaun huomaa kellarissa olevan hissin. He hyvästelevät Edin ja pakenevat maan pinnalle. Saadessaan miltei pureman armeija pelastaa heidät, ja saavat epidemian kontrolliinsa.


title: Shaun of the Dead

text: Puoli vuotta myöhemmin Shaunin ja Lizin suhde kukoistaa heidän yhteisessä asunnossaan. Pari suunnittelee päiväänsä, kunnes Shaun pistäytyy takapihalla varastossaan. Shaun ojentaa Edille, joka muuttui zombiksi, ohjaimen jonka jälkeen he alkavat pelaamaan pelikonsoliaan. Elokuvan lisämateriaaleissa kerrotaan että myöskään Dianne ei kuollut vaan onnistui pakenemaan puuhun, ja zombien vähennettyä hän muutti tätinsä luo.


title: Monte Binga

text: Monte Binga on vuori, jonka huippu muodostaa Mosambikin korkeimman kohdan. Se ulottuu 2 436 metrin korkeuteen merenpinnasta.


title: Monte Binga

text: Monte Binga sijaitsee Manican maakunnassa, lähellä Mosambikin ja Zimbabwen välistä rajaa.


title: Bleeding (kappale)

text: Bleeding on suomalaisen rockyhtye Lovexin singlejulkaisu ja kappale vuodelta 2005. Kappale nousi parhaimmillaan Suomen singlelistalla sijalle kaksi.


title: Linosa

text: Linosa on Italialle kuuluvista Pelagisista saarista pohjoisin ja toiseksi suurin. Saari on tuliperäinen ja sijaitsee Välimeressä 30 kilometriä Lampedusan saaresta koilliseen. Linosa on osa Lampedusa e Linosan kuntaa. Saaren pinta-ala on 5,4 neliökilometriä ja siellä on noin 420 asukasta. Linosan tärkeimmät elinkeinot ovat kalastus, maanviljely ja matkailu.


title: Linosa

text: Linosan saari on vuosisatojen saatossa tunnettu monilla nimillä. Plinius nuorempi kutsui sitä nimellä "Aethusa". Myöhemmin niminä ovat olleet "Lenusa", "Larniusa" ja "Algusa".


title: Linosa

text: Saari sijaitsee Sisiliansalmessa ja meri saaren ympärillä on 500 metriä syvää. Saarelta on matkaa Lampedusalle 30 kilometriä, Afrikan rannikolle, Mahadiaan 165 km, Sisilian Licataan 167 km, Pantellerian saarelle 121 km ja Maltalle 118 km. Saarelle on kolme tulivuorta: Monte Vulcano (195 m), Monte Rosso (186 m) ja Monte Nero (107 m).


title: Linosa

text: Saari on 195 metriä korkea.


title: Linosa

text: Aikoinaan saaren pääelinkeinot olivat kalastus, maanviljely ja metsästys. Saaren ensimmäiset asukkaat olivat pääasiassa maanviljelijöitä. Kalastus ei saarella kehittynyt, sillä Linosalta puuttuvat riittävän suuret veneet ja hyvä satama. Nykyisin saarelle on rakennettu turistikyliä, leirintäalueita, ravintoloita, supermarketteja, pubeja ja kahviloita. Jotkin kalastajat vuokraavat omia talojaan kesäaikaan.


title: Iceman (yhtye)

text: Iceman oli kolmen miehen J-pop-yhtye, jonka jäsenet olivat Daisuke Asakura (kosketinsoitin) Kenichi Ito (kitara) ja Michihoro Kuroda (pääsolisti).


title: Iceman (yhtye)

text: He tulivat virallisesti yhtyeeksi 5.6.1996, kun Tokiossa pidettiin lehdistökonferenssi, jossa Ito ja Kuroda ilmoittivat ottavansa mukaan Daisuke Asakuran, kun tämä oli eronnut Accessista.


title: Iceman (yhtye)

text: Vuosina 1996–1999 he julkaisivat 6 albumia, useahkon musiikkivideon, live-videoita ja myös jopa videopelin. Heillä oli uniikki ja vaihteleva ääni; joskus hard electronic rock (Shining Collection), joskus pehmo-pop (Edge of the season), ja myös techno (Caution).


title: Iceman (yhtye)

text: Iceman on luultavasti parhaiten tunnettu "Shining Collection" -kappaleesta, jota oli käytetty Gravitation anime OVAssa. Kappale on saanut myös huomiota Japanin ulkopuolella, kiitos kappaleen käytöstä animessa.


title: Iceman (yhtye)

text: Suurimman osan Icemanin musiikista kirjoitti Daisuke Asakura, lukuun ottamatta muutamaa poikkeusta, jotka kirjoitti Kenichi Ito. Vaikka Michihiro Kuroda olikin pääsolisti, Kenichi Ito ja Daisuke Asakura olivat myös hyvin tärkeitä useiden kappaleiden esityksissä.


title: Iceman (yhtye)

text: Yhtyeen huhuttiin hajonneen joskus vuonna 2000, kun Michihiro Kuroda jätti yhtyeen päästäkseen soolouralle. Yhtyeen hajoaminen virallistettiin vuonna 2001.


title: Riku Oksa

text: Riku Oksa () on Suomessa aikoinaan Zoom-lehdessä ja Super Pokkareissa ilmestynyt seikkailusarjakuva. Sarjan tekijät olivat "Tibet" (oikea nimi Gilbert Gascard) ja André-Paul Duchâteau. Vuoden 1961 jälkeen Rick Master on seikkaillut yli 70 sarjassa.


title: Riku Oksa

text: Sarjan päähenkilö on sanomalehtimies ja yksityisetsivä Riku Oksa, jonka henkinen sukulaisuus Tintti-sarjakuviin on selvä.


title: Phorusrhacos

text: Phorusrhacos oli kolme metriä korkea, lihaa syövien lintujen eli hirmulintujen ("Phorusrhacidae") heimoon kuulunut petolintu. Sen arvellaan saalistaneen Etelä-Amerikassa isoja kasvinsyöjiä, muun muassa "Toxodoneja" ja "Macrauchenioita", sekä syöneen raatoja. Peto katosi Etelä-Amerikasta "Smilodon"-sapelihammaskissan saavuttua Pohjois-Amerikasta ja alkaessa kilpailla sen kanssa ravinnosta kolmisen miljoonaa vuotta sitten. Lintu kuitenkin levittäytyi Pohjois-Amerikkaan Teksasin ja Floridan alueille, ja eräiden hyvin kiistanalaisten lähteiden mukaan katosi juuri ennen, kuin ihminen saapui mantereelle, siis noin 12 000 vuotta sitten. "Phorusrhacos" oli kaukaista sukua 50 miljoonaa vuotta aikaisemmin eläneille "Gastornis"- eli "Diatryma"-linnuille. Lintu lienee ollut yksi suurimpia petolintuja.


title: Guardian Angel

text: Guardian Angel on Lovexin singlejulkaisu ja kappale vuodelta 2006. Kappaleesta on tehty myös musiikkivideo. Kappale nousi Suomen singlelistalla parhaimmillaan ykkössijalle.


title: Luettelo televisiosarjan Pako jaksoista

text: Tämä on luettelo Pako-televisiosarjan jaksoista. Ohjelma alkoi Yhdysvalloissa FOX-televisiokanavalla 29. elokuuta 2005. Ensimmäinen tuotantokausi päättyi 15. toukokuuta 2006. Toinen tuotantokausi alkoi Yhdysvalloissa 21. elokuuta 2006 ja päättyi 22. tammikuuta 2007. Kolmas tuotantokausi alkoi 17. syyskuuta 2007 ja päättyi 18. helmikuuta 2008.


title: Remorse

text: Remorse on Lovexin singlejulkaisu ja kappale vuodelta 2006. Kappale nousi parhaimmillaan Suomen singlelistalla sijalle kaksi.


Yhdysvaltain korkeimman oikeuden puheenjohtaja (engl. "Chief Justice of the United States") on Yhdysvaltain korkeimman oikeudellisen toimielimen, korkeimman oikeuden johtaja ja maan korkein oikeudellinen viranhaltija. Muita tuomareita ("Associate Justice of the Supreme Court") on kahdeksan. Puheenjohtajan nimittää Yhdysvaltain presidentti eliniäksi, tosin senaatin on vahvistettava nimitys. Puheenjohtaja johtaa korkeimman oikeuden toimintaa, ja perinteen mukaan hän myös vastaanottaa uusilla presidenteillä virkaanastumisjuhlallisuuksissa virkavalan.


title: Yhdysvaltain korkeimman oikeuden puheenjohtaja

text: Yhdysvaltain perustuslaki ei suoraan määrittele korkeimmalle oikeudelle puheenjohtajaa, mutta Ensimmäisen Artiklan ("Article I") mukaan tuomioistuimen puheenjohtaja johtaa senaatissa käytävää oikeudenkäyntiä presidentin virkasyytteen tapauksessa. Korkeimman oikeuden tuomareilla ei ole mitään muodollisia pätevyysvaatimuksia, mutta tehtävään valituilla on kaikilla ollut lainopillinen tausta.


text: Presidentin virkavalan vastaanottamisen perinne alkoi vuonna 1797, kun Oliver Ellsworth otti vastaan John Adamsin valan. Tavasta ollaan joskus poikettu, kuten vuonna 1963, kun Lyndon B. Johnsonista tuli presidentti John F. Kennedyn salamurhan jälkeen, ja valan otti vastaan liittovaltion tuomari presidentin lentokoneessa Air Force Onessa.


text: Korkeimman oikeuden käsiteltyä oikeustapauksen se julkaisee lausunnon, johon tarvitaan vähintään viisi tuomaria. Jos puheenjohtaja on kannaltaan enemmistössä, hän päättää lausunnon kirjoittajan, muussa tapauksessa lausunnon kirjoittaa enemmistön virka-ajaltaan vanhin tuomari. Tuomioistuimen toimintaan liittyvien tehtävien lisäksi puheenjohtaja johtaa korkeimman oikeuden rakennusta, jossa työskentelee yli 400 henkilöä. Hän tekee myös joitakin tuomarinimityksiä ja on muun muassa Smithsonian-instituutin johtokunnan jäsen.


text: Jotkut puheenjohtajat ovat aiemmin toimineet korkeimmassa oikeudessa tavallisena tuomarina. Edward Douglass White, Harlan Fiske Stone ja William Rehnquist ylennettiin puheenjohtajiksi heidän ollessaan virassa. Charles Evan Hughes ja John Rutledge olivat välillä eronneet toimiakseen muissa tehtävissä ennen paluuta korkeimpaan oikeuteen. Senaatti kuitenkin hylkäsi Rutledgen nimityksen. Useimmat tehtävään valitut on siis nimitetty suoraan puheenjohtajaksi. Joillakin, kuten John Marshallilla ja Earl Warrenilla, ei ollut edes kokemusta tuomarina olemisesta ennen nimitystään. William Howard Taft oli ennen nimitystään toiminut Yhdysvaltain presidenttinä.


text: Vuonna 2017 puheenjohtajan palkka on 263 300 dollaria vuodessa, eli noin kymmenen tuhatta dollaria suurempi kuin muiden korkeimman oikeuden tuomareiden.


title: Telemobiloskooppi

text: Telemobiliskooppia pidetään ensimmäisenä varsinaisena tutkana, jonka kehitteli saksalainen keksijä Christian Hülsmeyer.


title: Telemobiloskooppi

text: Telemobiloskoopille myönnettiin patentti 22.9.1904 (nimellä "Hertzian-wave projecting and Receiving Apparatus Adapted to Indicate or Give Warning of the Presence of a Metallic Body, Such as a Ship or a Train, in the Line of Projection of Such Waves").


title: Telemobiloskooppi

text: Telemobiloskoopin kantama oli aluksi vain muutaman kilometrin, ja vaikka sitä saatiin vähän kasvatettua myöhemmin, jäi telemobiliskoopin käyttö toisen uuden keksinnön, kipinänlennättimen varjoon, eikä katkeroitunut Hülsmeyer enää jatkanut laitteen kehittämistä.